
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XLII (Fasc. III). — N. 219 M. SEPTEMBRI MCMLXXII 


PONTIFICIUM LATINITATIS INSTITUTUM 
STUDIOSIS PATET ORBIS TOTIUS 


I. Instituti Constitutio et finis 

— Constitutio 

Latinitatis Institutum, quod Pontifex Maximus Joannes XXIII 
die XXII febr. MCMLXII condi censuerat, a Paulo VI Romae 
erectum est litteris «Motu proprio» datis Studia Latinitatis die XXII 
febr. MCMLXIV. 

— Fines 

In eodem Pontificio Decreto munera huic Latinitatis Instituto 
assignata clare enuntiantur, quae praesentis temporis necessitatibus 
maxime accommodata sunt: 

— ut «Auxilio esse possit Apostolicae Sedi in iis omnibus quae 
ad linguas Latinae incrementum in Ecclesia efficaciter pertinere vi¬ 
deantur». 

Ad hoc munus absolvendum Latinitatis Institutum inceptis cujus- 

vis generis favebit, quae ad Latinae linguae et, pro congruenti parte, 
Graecae etiam cultum in mundo servandum ac provehendum vale¬ 
bunt: Auctorum scilicet opera in lucem edit; scripta et commentaria 
conficit; studia ac nuntios de universa Latinitate pervulgat aliaque 
id genus. 

— Sed propositus, quod praecipue Joannes XXIII assequendum 
huic Instituto mandavit et Paulus VI confirmavit fusiusque declara¬ 
vit, illud est, ut « scholas habeat de universa cujusvis aetatis Latini¬ 
tate, cum primis de christiana». 

Instituti igitur proprium est ita altiora quoque humanarum litte¬ 
rarum studia promovere ut qui ad Gradus academicos adspirent 
aptis scholis idoneisque subsidiis instituantur, quibus facultas quo¬ 
que sit sive Auctorum classicorum et Christianorum sive Sacrarum 
Scripturarum necnon Theologiae et Liturgiae fontes ac primigenos 
codices adeundi et intellegendi deque iis, si res postulaverit, perite 
disceptandi. 


Propterea in Latinitatis Instituto: 

— erudiuntur laici et clerici ut linguarum classicarum naturam 
vim praecepta perdiscant; 

— finguntur periti scientiae patristicae, litterarum Christianarum, 
historiae Theologiae, historiae Theologiae Spiritualis, Sacrae Litur¬ 
giae, Litterarum Medii Aevi, litterarum aetatis humanisticae; 

— formantur magistri, qui easdem disciplinas in scholis varii gra¬ 
dus tradere possint earumque florem promovere; 

— praeterea ii docentur qui Latinam linguam scribant et loquan¬ 
tur in ministeriis S. Sedis, in Curiis dioecesanis, in Officiis Religio¬ 
sorum. 


II. Condiciones ad Cursus frequentandos 


Pontificium Latinitatis Institutum viris ac mulieribus laicis et re¬ 
ligiosis, necnon universo clero patet. 

Auditores alii sunt ordinarii, qui ad Gradus academicos conse¬ 
quendos contendunt; alii extraordinarii, qui aliquos vel omnes In¬ 
stituti Cursus frequentant, non tamen ad Gradus academicos acqui¬ 
rendos, sed tantum ad aliquod Diploma obtinendum; hospites 
appellantur qui sive per annum sive ad tempus cursibus peculiari¬ 
bus, exercitationibus et scientificis Instituti subsidiis fruuntur. 

III. Academici Gradus 

Baccalaureatus secundo expleto anno academico, licentia vero ex¬ 
pleto tertio anno academico, Laurea (seu Docloratus) denique exple¬ 
to quarto anno academico confertur. 

Gradus academici Licentiae vel Laureae qui in hoc Instituto con¬ 
ferentur juris pontificii sunt. Jam vero publicae Auctoritates Italicae 
et Hispanicae Reipublicae gradus academicos et diplomata a Latini¬ 
tatis Instituto collata publice agnoverunt. Cum aliarum quoque na¬ 
tionum Potestatibus nunc ipsum agitur ut eadem beneficia alumni 
earum consequi possint. Praeterea omnes fere studiorum ordines et 
cursus hujus Instituti confirmari et rati haberi possunt apud Uni¬ 
versitates Italicae Reipublicae, ita ut statim legum civilium probatio¬ 
nem secum ferant et ad Lauream quoque civilem consequendam va¬ 
leant. . 


IV. Studiorum Ordo et Cursus 

Latinitatis Institutum post «investigationem» quandam apud Epis¬ 
copos et Religiosorum Familias a S. Congregatione pro Educatione 
Catholica (vertentibus annis 1969 et 1970) peractam, et praesertim 
post congruentem experientiam hisce primis annis propriae vitae 
partam, ex qua jam optati fructus veluti primitiae percepti sunt, 

9 m 

tum in studiorum ordine tum in rationibus adhibitis, novos nunc 
studiorum ordines apparavit, qui et majorem Cursuum varietatem 
et ampliores ac praesentiores utilitates praebeant. 

Praeter sequentes studiorum cursus infra singillatim descriptos, 
curricula breviora habentur, quae ad Diploma conducunt: Curricu¬ 
lum Latinitatis (absque lingua Graeca) vel Graecitatis, Curriculum 
Latinitatis ecclesiasticae et curialis. 

In omnibus studiorum curriculis peropportune suus locus tribui¬ 
tur institutioni in arte docendi et praecipue Didacticae generali et lin¬ 
guarum classicarum, legibus et principiis hodiernae didacticae artis 
perceptis et recentioribus adhibitis subsidiis atque instrumentis, quo 
facilius libentiusque discatur, ita ut alumnorum institutio celerius 
compleatur eique ad docendi minus rite parentur. 

En trium studiorum curriculorum descriptio. 

A) Cursus Academicus Litterarum Christianarum 


1. Utilitas curriculi 

Gradus Academici, qui, expleto curriculo, obtinentur, facultatem 
conferunt docendi Patristicam, Historiam Theologiae, Historiam 
Theologiae Spiritualis, Historiam Philosophiae, Sacram Liturgiam, 
apud Theologicas et Philosophicas Facultates, necnon in Seminariis 
Majoribus et Religiosorum Sodalium studiorum ecclesiasticorum 
Collegiis. 

Iidem Gradus Academici, ducere quoque possunt ad exercendum 
munus docendi humanas litteras in omnibus scholis mediis, quas 
dicunt, sive inferioribus sive superioribus, sive in Seminariis et Re¬ 
ligiosorum ecclesiasticis Collegiis, sive in scholis publice probatis 
juxta civiles singularum nationum leges. 


2. Conspectus curriculi 

Cursus dividitur in partes tres: 

a) Prima pars, (linguistico-philologica), complectitur disciplinas, 
quae ad linguae ortus ejusque usus studium attinent. 

b) Secunda pars, (historico-litteraria), complectitur disciplinas, 
quae ad Auctores spectant inde ab initiis usque ad nostra 
tempora: Auctores nempe Classicos, Christianos, Medii Aevi 
et Byzantinae aetatis. Habentur Cursus generales et mo- 
nographici. 

c) Tertia pars, (methodologico-culturalis), complectitur discipli¬ 
nas, quae ad subsidiarias notiones spectant, vel praecedentes 
vario modo complent. 


3. Curriculi explicatio 

Ad Gradus Academicos assequendos frequentandae sunt saltem 
viginti ex disciplinis in studiorum ordine statutis, de quibus etiam 
periculum est superandum. 

Integrum studiorum Curriculum quattuor annorum spatio conti¬ 
netur: post tres quidem annos priores Licentia, post quattuor autem 
Laurea (seu Doctoratus) obtineri potest. 

Praeterea ipsis discipulis facultas quoque datur sua cujusquc pro¬ 
grammata proponendi, in quibus tamen ex praescripto comprehen¬ 
dendae sunt omnes primae et alterius partis disciplinae; ad ceteras 
vero quod pertinet, inter illas eligi possunt, quae in tertia parte con¬ 
tinentur, vel etiam inter Cursus monographicos, omissis illis qui per 
biennium peraguntur quique jam ex praescripto singulas litteraturas 
comitantur. 

I 

Hujusmodi programmata sic parari debent, ut unam aliamve ex 
sequentibus Cursus indolem sequantur: 

— Latinitatem Christianam, — Graecitatem Christianam, — La¬ 
tinitatem Medii Aevi. Studiorum ordo esse poterit vel philologico- 
litterarius vel historico-doctrinalis. 


4. Admissio ad Cursum frequentandum 

Ad hunc Licentiae vel Laureae (seu Doctoratus) cursum admitti 
potest quisquis illud medium studiorum curriculum expleverit, quod 
facultatem praebeat apud singulas quasque nationes ad studiorum 
Universitatem sese adscribendi aut quisquis curriculum studiorum 
superiorum peregerit (philosophiae, theologiae, etc.). Praeterea penes 
Facultatis Consilium est eos quoque admittere qui alios superiorum 
studiorum cursus rite perfecerint. 


B) Cursus Academicus Litterarum Classicarum 


1 . Utilitas curriculi 

Gradus Academici, qui, expleto curriculo, obtinentur, suapte na¬ 
tura ducunt ad litteras classicas docendas in Seminariis et Religio¬ 
sorum Collegiis ecclesiasticis, in scholis mediis, quas vocant, sive in¬ 
ferioribus sive superioribus publice probatis, juxta civiles singularum 
nationum leges. 

Praeterea discipuli, diplomate Academico ornati, peculiares ali- 

quot cursus frequentando, ad scientificam inquisitionem initiari pos¬ 
sunt, unde fiant idonei ad sacras vel profanas disciplinas docendas 
ad studiorum Universitatum rationem. 


2. Conspectus curriculi 

Cursus dividitur in partes tres: 

a) Prima pars, (linguistico-philologica), illas complectitur disci¬ 
plinas, quae ad ipsius Latinae linguae studium, quoad ejus 
historiam et usum, pertinent. 

b) Secunda pars, (historico-litteraria), complectitur disciplinas, 
quae Auctores respiciunt, inde ab initiis usque ad nostram 
aetatem (Auctores Romanos et Graecos, Christianos et Classi¬ 
cos, Byzantinos, Medii Aevi et recentioris aetatis); quae dis¬ 
ciplinae in cursibus generalibus et monographicis perfi¬ 
ciuntur. 

c) In tertia parte, (methodologico-culturalis), habentur ceterae 
omnes disciplinae, quae subsidiariae sunt, vel aliae, quae va¬ 
rio modo praecedentes complent. 


3. Curriculi explicatio 

Eaedem valent normae, quae de superiore Cursu in Doc. 1, n. 3 
dictae sunt. Praeterea facultas datur alumnis, ut, petitione initio cur¬ 
riculi facta, statutis studiorum ordinibus aliquem adiciant cursum 
de sua cujusque patria litteratura, maxime si haec una erit condicio, 
ut Titulus Academicus vim juridicam etiam apud patrias Auctorita¬ 
tes obtinere valeat. Denique, cooperante etiam Paedagogica hujus 
Pontificii Athenaei Salesiani Facultate, speciales quoquo cursus Di- 
dacticae classicarum linguarum juxta methodos recentiores institui 
possunt. 


4. Admissio ad Cursum frequentandum 


Cf. 1, n. 4. 

C) Cursus ad altiorem definitamque rationem 

SCIENTIFICAE INQUISITIONIS DUCENDAE 


J. Utilitas curriculi 

t 

Altius instituit eos, qui ad docendum in Universitatibus studio¬ 
rum adspirent. Inquisitionem scientificam ad disciplinas historicas 
et philologicas quod attinet provehendam curat, et ad elucubrationes 
scientificas ita introducit, ut «Doctoratus investigationis», quem vo¬ 
cant, obtineri possit. 


2. Conspectus curriculi 

Cursus trifariam dividitur: Patristicus, Classicus, Mediaevalis. 

Unaquaeque pars Curriculi statutum disciplinarum numerum 
complectitur, quas aliquot comitantur praelectiones, in quibus viri 
docti de methodis deque investigationum, quae hodie peraguntur, 
fructibus disceptent. 


3. Curriculi explicatio 

Binae semper in hebdomada praelectiones habentur hac ratione 
peragendae: 

a) Magister ita exponit novam aliquam suam investigationem, 
ut alumni omnes et singulas sibi succedentes ejusdem inves¬ 
tigationis partes percipere valeant. 

b) Critica instituitur disceptatio aliquorum scientificorum tex¬ 
tuum, qui recens in lucem sint editi. 

c) Ipsi denique discipuli de quadam sua investigatione, ipso ma¬ 
gistro duce peracta, publice referunt. Singulis alumnis ali¬ 
qua offertur hujusmodi inquisitio peragenda, cujus argumen¬ 
tum ex ea peculiari studiorum parte ab ipsis eligatur, quae 
magis eorum intersit. 

4. Admissio ad Cursum frequentandum 

— Licentia vel Doctoratus apud Facultates ecclesiasticas obtenti. 

— Licentia vel Doctoratus apud civiles Facultates obtenti aut sal¬ 

tem testimonium examinum rite peractorum apud aliquam 
studiorum Universitatem. 

Monitum. — Praeterea notum facimus beneficas quasdam Insti¬ 
tutiones congruum pecuniae subsidium erogare pro alumnis illarum 
nationum, in quibus regimen comunistarum viget, necnon totius Arae- 
ricae Latinae, Africae et Asiae, qui Romam venient ad studia apud 
Pontificium Latinitatis Institutum perficienda. 

Inscriptiones ad cursus proximi anni academici 1972-73 frequen¬ 
tandos jam recipiuntur. Pleniores vero explicationes et descriptiones 
petentur: 


Segreteria dei Pontificium Institutum Latinitatis 
Piazza delPAteneo Salesiano, 1 

00139 ROMA (Italia) - Tei. 884641 

Sergius Felici 
a secretis 



“PASSIONIS CONSORS" 


PROOEMIUM 


Theodorus Ciresola, Mediolanensis litterarum latinarum ac grao- 
carum cultor atque professor, nimis jamdiu Palaestrae Latinae le¬ 
gentibus innotuit quam ut in praesens eximium poetam scriptorem¬ 
que latinum ad eosdem deducere opus sit in certaminibus internatio- 
nalibus praesertim Amstedolamensi, Vaticano, Capitolino primis sum¬ 
misque praemiis toties exornatum. 

Hac data occasione Th. Ciresola, qua pietate quoque pollet, car¬ 
men condidit in memoriam reverentissimi illius viri Patris Pii a Pe- 
trelcina tertio anniversario die ab ejus obitu vulgandum. Saepius 
ipse poeta Patrem Pium vulneribus seu stigmatibus Jesu Christi ho¬ 
nestatum inviserat in Coenobio Sanctae Mariae Gratiarum ut eum 
ejusque opera sanctitate atque caritate insignita miraretur. 

En vobis, lectores humanissimi, carmen quod «Passionis Consors» 
inscribitur eo certe consilio ab auctore exaratum ut magis magisque 
ad omnibus Pater Pius a Petrelcina colatur atque reverentia affi¬ 
ciatur. 

Interpretationem quoque vernaculam a Josepho Danese conscrip¬ 
tam simul vulgamus, ita ut in opusculo hac occasione edito prostat; 
quam interpretationem italicam alcaicis quoque numeris aptatam 
nemo non probabit. 


M. Molina, C. M. F. 

PASSIONIS CONSORS 


Carmen in honorem 
Pii a Petrelcina Franciscalis Capulati 


Exceptus arta sub casula, Pie, 
dum vota fundis suppliciter Deo, 
pectus, pedes nigrant superne 
insolitoque manus colore. 


Supra sed ulmus frondibus obsita 
nidis ad auras obstrepit, ac preces 
garritibus miscentur, atque 

cum modulis avium canoris. 


In monte deinceps coenobium colis, 
qui sole scabris rupibus emicat. 

Hic findit aegre agros colonus 

vomere, rara ubi crescit arbor. 


Parva obtulerunt aede Deo tuae 
manus trementes, dum lacrimis genas 
perfundis, ac vox gutturi haeret, 

Victimam, alit quae homines egentes. 


Nunc in remoto solus abes choro 
preces sodales tecum ubi fundere, 
el mane cantus vesperique 

edere voce solent vicissim. 

PASSIONIS CONSORS 


Carme di Teodoro Ciresola 
in onore di Padre Pio da Pietrelcina, Cappuccino 


O Padre Pio, le mani supplici 
mentre sollevi pregando fervido, 
le mani si tingon di sangue, 
sui tuo petto, nei piedi, c’e sangue. 


SulVolmo verde i nidi gorgheggiano: 
anch’essi in festa cantano e pregano. 
La cella solinga nasconde 
il prodigio compiuto dal Cielo. 


S'erge sui monte rupestre un cenobio, 
che al sol risplende, divino tramite, 
coloni pii frangon coi sarchio 
zolle avare fra poveri arbusti. 


Treman le mani quando appressandoti, 
sollevi alVara la pura Vittima, 
la voce treman te barbuglia, 
il tuo volto e rigato dal pianto. 


Laggiu nel coro cerchi il silenzio, 
coro sonante nelValba e al vespero 
di voci alternate armoniose; 
solitario nascondi Varcano: 

Hic genua flectens in manibus caput 
junctis recondis, votaque pectore 
depromis, et supplex ob almum 
munus agis, Pie, rite grates. 


Secessit omnis rerum, hominum sonus, 
replent et aedem mira silentia, 
umbris chorus caligat atris, 
pax et ubique viget beata. 


Sed lenis ardens igniculus micat, 
sacrasque vincit vix tenebras chori, 
lustratque pendentem cruenta 

de cruce, paene animatque Jesum. 


Ad quem coortis os lacrimis madens 
extollis, imum pectus anhelitus 

quassat frequens, cor subsilitque, 
acer in aure sonusque tinnit. 


Jam mente totus mergeris in Deo, 
evanuerunt omnia nam tibi, 

prorsusque nunc caelis inhaerens, 
atque gemens pius haec precaris. 


« O Christe, saevae seu rabies cruci 
te fixit olim sanctum hominum fera, 
seu nostra clavis vulnerarunt 

crimina dira manus pedesque. 


amoris ignis, quo penetralia 
divina flagrant pectoris intima, 
exstinctus in nobis videtur, 

quod furor ingruit et simultas. 

nascondi il volto nelVombra mistica 
fra le tue mani congiunte supplici: 
e voti dal cuore pronunzi, 
ripetendo il tuo grazie immortale. 


Tutto alfin tace, le cose e gli uomini; 
nella chiesetta silenzio domina: 
nel coro s’addensa la notte, 
e la pace beata s’effonde. 


Ma presso Vara guizza la lampada, 
vincendo in coro le folte tenebre, 
illumina il corpo di Cristo 
animandolo quasi dal legno. 


E tu il bagnato volto di lagrime, 
tu Gli rivolgi, mentre dei tremiti 
scotendo nel petto il tuo cuore 
anelante ne squassan le fibre. 


Interamente preso dalVestasi, 
tutto vanisce nel cielo limpido, 
e solo con Dio vivi lieto; 
questa prece gemendo rivolgi. 


« O Crocifisso, cui rabbia perfida 
dannd sui legno santo terribile, 
le mani ferito e nei piedi 
dai peccati di tutti i mortali, 


ahime Vamore flagrante Vintimo 
tuo Cuore, o Cristo, divina ai naufraghi 
salvezza, nel mondo s’estingue 
ove imperano risse fraterne. 

Noxis abacta lege, licentia 
effrena morum luxuriat mala, 

aetate quae praesens virentes 
compedibus puerosque vincit. 


Sunt qui scelesti diruere audeant, 
invicte, templum, Christe, tuum sacrum, 
ac flectere augusto recusent 
Pontifici caput insolentes. 


Quod si expiandis criminibus tuo 
a Patre sancto victima quaeritur, 

me fac crucis nunc, Christe, tecum 
participem, precor, et dolorum ». 


Defixa ligno suspiciens vides 
cruore Christi membra madentia. 
Miraris ac deflens adoras 

corde Deum saliente supplex. 


Raptim ex apertis vulneribus volant 
Jesu sagittae, lumine lanceae 
miro nitentes per tenebras, 

membra petunt tua quae volucres. 


Transfixus exstas vulneribus sacris, 
jam sanguis imo pectore defluit, 
rubro manus manant pedesque 
usque cruore tibi jacenti. 


Insigne munus gentibus omnibus 
raptim et remotis hoc patuit Dei, 
omnes iter pergunt obire 

undique teque adeunt frequentes. 

Dissolto il male da leggi ferree, 
data licenza d’ogni libidine, 
catene s’impongono turpi 
ai fanciulli ed ai giovani in fiore. 


Oh Cristd invitto, perche silludono 
il tempio nostro santo d'abbattere, 
perche ricusare Vonore 
al Pontefice, padre dei mondo? 


Se da tuo Padre chiedesi vittima, 
fammi, ti prego, fammi partecipe 
dei tuo doloroso martirio, 
e consorte di tua Passione ». 


Ecco che il Cristo ti appare madido, 
tutto coperto di sangue purpureo: 
coi pianto L'adori, pregando, 
palpitando coi suo il tuo cuore. 


Le cinque piaghe dolor saettano, 
come di lance fulgenti cuspidi, 
cercando nel buio le tue membra 
anche il cuore tuo transverberando. 


Stigmatizzo-to rimani immobile, 
dal cuor squarciato rivi s’effondono: 
dei tutto figura di Cristo 
Padre Pio, serafino d’amore. 


Vinsigne dono diviene celebre, 
s’accorre al Padre da tutti i popoli: 
si vuol benedire nel dono 
la bonta omnipotente dei Cielo. 

Ut dura in alto vertice montium 
concreta sero stat glacies gelu, 
quae tacta post solis tepore 
liquitur in latices fluentes, 


sic dira condit pectore qui diu • 
delicta, leges despicit et sacras, 
vix ad tuum venit tribunal 

crimina saeva dolens fatetur. 


Mundata foedis sordibus ingeris 
in corda clemens laetitiam novam: 

te omnes colunt taetrasque noxas 
quisque suas cupit expiare. 


Ast a ruina tu quoque vindicas 
quos dura culpae compede servitus 
stringit, quibus sollers salutem 
consiliis precibusque donas. 


Qui labe nuper flagitii obliti 
omnes scelesti dulcis omiserant 
spes, heu, poli, dein restituti 
regna Dei petiere sancta. 


Nec sordidatis tantum animis lue 
miti benignus pectore provides, 
sed corporum gnavus saluti 

consulis, ut valeant refecta. 


Quapropter aegris auxilium paras 
casus misertus maestus egentium 
morbis levandis condis aedes 
pauperibus proprias dicatas. 

Come sui monti nelialto vertice 
talora il ghiaccio splende sui nascere 
dei sole, e i ruscelli sgorganti 
scintillando sabbraccian festosi, 


cosi induriti cuori indomabili 
nella proterva lunga abitudine 
dei male, s’accorgon, ne fremon 
quando il Padre li accoglie pietoso. 


Quanto conforto nei cuori torbidi, 
quanto splendore nei tetri vincoli, 
ritornano, esultano, o Padre, 
effondendo propositi santi. 


Quanti hai salvati dal diro demone, 
quanti consigli donasti provvido, 
catene si sciolsero, in dono 
per il Padre che salva e perdona. 


Speranze dolci dei cielo tornano, 
torna nei cuori il dolce anelito 
di Dio a cui conduce il pio padre; 
Lui circondano i figli dei cielo. 


Ne sol provvedi per salvar le anime 
ma pur ai corpi pensi, o mitissimo: 
tu vuoi che si Iodi il Signore 
nello spirito che anima il corpo. 


O benedetta, o Casa amabile 
dei tuo Sollievo nei sommo vertice, 
di Dio ch’e Amore infinito, 
e dei poveri, santa dimora! 

Et totus imis visceribus Dei 
amore flagras, quo fuit et tibi 
divina quaedam mox potestas 
qua licuit tibi mira inire. 


Te saepe multis in regionibus 
videre eodem tempore dissitis: 
transis fores ferro obseratas, 

ima vides hominumque corda. 


Quin fracta morbis corpora suscitas, 
spes reddis almas fata querentibus, 
omnes tibi cedunt dolores, 

laetitiamque animis reducis. 


Humana postquam te rabies petit, 
quae dente temptat rodere et invido, 
exempla Christi ultro secutus 

te patientem humilemque praestas. 


Ut stella summo splendet in aethere 
ac luce miti desuper emicat, 
fisus mari qua nauta noctu 

tendit iter liquidas per undas. 


sic vertet ad te lumina caelitem 
fluxum per aevum cunctum hominum genus 
ac verba servabit tuumque 

auxilium petet usque supplex, 


donec statutis muneribus pie 
vitae peractis, praemia post sibi 
aeterna possit comparare 

sede frui queat ut beata. 


Prof. Thedorus Ciresola 

Viale Brianza, n. 22 

20127 — MILANO (Mediolani in Italia) 

L’amor t’accese, divina fiaccola, 
1’amor ti spinse a chieder miracoli 
perche std bisogni dei mondo 
rifulgessero aneor cieli aperti. 


• ; 

Ti han veduto per luoghi dissiti, 
apparso, Padre, benigno ed umile; 
nei claustri ti videro presente .... 
e scopristi dei cuori i segreti. 


Guaristi, Padre, morbi incurabili, 
fosti conforto ali’anime querule, 
dolori cessarono acerbi 
subitamente, il Padre invocando. 


Quando t’assalse Vinvidia perfida, 
quando patisti le fitte tenebre, 
tu fosti seguace di Cristo, 
umilmente portando la Croce. 


Come alia stella lo sguardo volgono 
i naviganti sui mare trepidi, 
fidenti nel lume sicuro 
verso il porto ch’aspetta il ritorno, 


cosi fidenti, nel tempo labile, 
guardano tutti Vastro recondito, 
la vita meditando e la morte, 
le parole e i sublimi tuoi esempi; 


tutti preghiamo, come in cenacolo, 
d’esser fedeli nei santi moniti 
dei Padre ch’aspetta i suoi figli 
a godere Veterno convito. 


Italice convertit 
Josephus Danese Patavinus 



FERIARUM LATINARUM NUNTIUS 


Academia Lentorum Roboretana et Curia ad cultum promovendum 
in Provincia Tridentina (Assessorato alie attivita culturali per la Pro¬ 
vincia di Trento), Academia Latinitati inter omnes gentes fovendae 
adjuvante, Latinae Linguae omnium nationum cultoribus et amato¬ 
ribus 

FERIAS LATINAS - INDICUNT IN DIES 2. 3. 4. M. NOVEMBRIS 

A. 1972. 

Usus sermonis Latini in dies novos cultores sibi parat, qui me¬ 
mores cultus et humanitatis, quos lingua Latina inter multas et va¬ 
rias gentes effudit, diligentius et permanenter incumbere in studia 
hujus praeclari sermonis cupiunt. 

Itaque nobis in animo fuit indicere Ferias Latinas Roboreti et 
invitare ad eas omnes cultores hujus antiqui et nobilis sermonis, ut 
possimus illis parare lectiones poeticas Latine expressas optimorum 
nostri temporis auctorum, acroases musicas cum cantibus Latinis 
novis et veteribus, fabulas scenicas, disputationes doctas et sermo¬ 
nes jucundos et alia plura quae ad cultum et ad nostram humani¬ 
tatem pertinent. 

Inter singulas actiones satis erit temporis ad Latinas cum amicis 
confabulationes et ad novas amicitias conserendas. 

Si Roboretum nobiscum te conventurum putas ad Ferias Latinas 
concelebrandas, nomen tuum des quaesumus ad hanc inscriptionem 

”Accadentia degli Agiati - Feriae Latinae” 

38068 Rovereto (Italia). 

Juvabit nos, si quid de Feriis Latinis novi fuerit, ad tempus te 
docere et te de ultimo ordine singularum actionum et de deversoriis 
hospitalibus eligendis certiorem facere. 

Roboreti, die 20. Martii a. 1972. 


Academiae Lentorum praeses 
Concilium Feriis Latinis agendis 
Dr. Prof. Fkrruccio Trentini 

En tibi singularum conspuctum actionum. 

Die Jovis 2. M. Novembris: 

h. 10: in Auditorio Societatis Philharmonicae (Via Rosmini). 
FERIARUM LATINARUM DEDICATIO. 

1. Carolus Loewe: Carmen Saeculare. 

2. Allocutio dedicationis a Ferruccio Trentini, Accademiae Len¬ 
torum Roboretanae praeside, dicenda. 

3. Salutationes hospitum et sermones auspicabiles. 

4. Josephus Ijsewijn Lovaniensis (sub condicione): «Cycneus La¬ 
tinitatis cantus? De poetis nostrae memoriae Latinis». 

h. 15: in Auditorio Bibliothecae Publicae (Via Bettini). 

CONVIVIUM POETICUM I. 

Scripta sua recitabunt auctores: Josephus Del Ton, Carolus Egger, 
Joannes Baptista Pigato, Olindus Pasqualetti et alii. 
Auscultantibus facultas dabitur, ut quaestiones lectoribus ponant 
et opiniones suas proferant. 

h. 21: in Auditorio Societatis Philharmonicae. 

ACROASIS MUSICA I. cum his operibus: 

Dominicus Mazzocchi (1592-1695): Dido Furens - Vergilius 
Franciscus A. Bonporti (1672-1749): Ite molles, ite flores... 

Otto Tonetti: Trilogia Petriana - Josephus Del Ton 
Lucianus Chailly: Tre liriche latinae - Catullus 
Ianus Novak: Apicius modulatus - Apicius et Martialis 

Die Veneris 3. M. Novembris: 

h. 9: in aedibus sacris Sancti Rochi (Via Bettini). 

MISSA lingua Latina celebrata cum cantibus Gregorianis (chorus 
Tridentinus «Sancta Caecilia»). 

h. 10: in Auditorio Societatis Philharmonicae. 

”De linguae Latinae studiis in Italia et extra” 

Disputatio communis cum interlocutoribus Richardo Avallone Sa¬ 
lernitano, Caelesti Eichenseer Sanctottiliensi, Roberto Schilling 
Argentoratensi, Aemilio Springhetti Tridentino. 

h. 15: in Theatro (Via Bettini). 

Ludi scenici - Rosvithae Gandershaimensis fabula 

«Dulcitius», scenae comicae - et 
Certamen recitationis poeticae juventuti studiosae indictum. 

• t 

h. 21: in Auditorio Societatis Philharmonicae. 

ACROASIS MUSICA II. cum his cantibus choricis: 

Hadrianus Willaert: Dulces exuviae... 

Orlandus Lassus: Tityre, tu patulae... 

Jacobus Handt-Gallus: Di tibi, si qua pios... 

Currit parvus lepulus, Gallus amat Venerem 
Cum gallina suum parit ovum. 

Janus Novak: Amores Pompeiani. 

Kurt Hessenberg: Pelrulus Hirritus - «Der Struwwelpeter». 

Die Saturni 4. M. Novembris: 

h. 10: in Auditorio Bibliothecae Publicae: (Via Bettini). 
CONVIVIUM POETICUM II et Feriarum conclussio: 

opera sua recitabunt et de rebus ad Latinitatem pertinentibus 
referent: Richardus Avallone, Antonius Imme, Theodorus Cireso- 
la, Franciscus Barone, Fidelis Radie et alii. 

h. 13: PEREGRINATIO AD MONUMENTA ANTIQUITATIS. 

Veronae: Theatrum Romanum, 

Sirmione: Villa Catulli; 

Iter autoraedis longis perficietur. 

♦ 

« i 

ad. ca. h. 20: CENA VIATICA supra Benacum lacum cum olivarum 
coronis et vinis exquisitis. 

Academiae Lentorum praeses 
Concilium Feriis Latinis agendis 
Dr. Prof. Ferruccto Trentini 




CICERONIS SPECIMINA 


CATO MAJOR DE SENECTUTE 


I V 


Cato orationem prosequitur (6, 19-20): 


Quam palman utinam di immortales, Scipio, tibi reservent, ut avi 
reliquias persequare! Cujus a morte tertius hic et tricesimus annus est, 
sed memoriam illius viri omnes excipient anni consequentes. Anno ante 
me censorem mortuus est, novem annis post meum consulatum, cum 
consul iterum me consule creatus esset. Num igitur si ad centesimum 
annum vixisset senectutis eum suae paeniteret? Nec enim excursione nec 
saltu nec eminus hastis aut comminus gladiis uteretur, sed consilio, 
ratione, sententia. Quae nisi essent in senibus non summum consilium 
majores nostri appellassent senatum. 

Apud Lacedaemonios quidem ii, qui amplissimum magistratum ge¬ 
runt , ut sunt, sic etiam nominantur senes. Quod si legere aut audire vo¬ 
letis externa, maximas res publicas ab adulescentibus tabefactas, a 
senibus sustentatas et restitutas reperietis. 

Cedo qui vestram rem publicam tantam amisistis tam cito? 

Sic enim percontantur in Naevi poemate Ludo; respondetur et alia et 
hoc in primis: 

Proveniebant oratores novi, stulti adulescentuli. 

Temeritas est videlicet florentis aetatis, prudentia senescentis. 


81. Di: est forma frequentior pluralis: di, deorum, dis vel dii, 
diis potius quam dei; deus est a deivos > devos > deus 

82. Reliquias: id est 'quod avus nondum perfecit, quod ille in¬ 
fectum reliquit’. 

83. Persequare: «frequens apud ipsum [Ciceronemj est positio 
-re pro -ris passiva, praesente indicativi excepto [ex. gr.: amare], 
ubi apud omnes rara est, nisi in deponentibus [ex. gr.: hortare J, 
quorum tamen in quarta rarissima est |ex. gr.: largire, potire]» 2 . 

84. Cujus a morte: Romani —quo mens seu sententia ligamine 


1. Cfr. Niedermann, Phonetique..., § 57; Ernout, Morphologie hist. du la- 
tin, § 32, p. 30; Llobera, Grammatica class. latinitatis, n. 5 et 25, NB. 3. 

2. Llobera, Grammatica, n. 118, II; Ernout, Morphologie, § 182, p. 122. 

quodam arte constringatur et gradatim evolvatur— intimam oratio¬ 
num conexionem assequi student praesertim conjunctionibus et re¬ 
lativis: cfr. supra: «Quam palmam utinam di immortales...». 

85. Tertius hic et tricesimus annus: cfr. supra, adn. 42 in n. 216 
Palaestrae Latinae, pag. 174. Inseritur hic ut nimia forsitan vitetur 
litterarum t consecutio. — Sunt qui existiment Ciceronem in annis 
numerandis hic erravisse, et legere malunt sextus et tricesimus. 

86. Memoriam illius viri: Ille eleganter personis rebusque no¬ 
tis apponitur, quas signate notare volumus: 

«Testula illa» Nep. Arist., 1,2. «Medea illa» Cic. de imp. Pomp., 
9,22. 

«Incredibilis apud Tenedum pugna illa navalis» Cic. pro Arch., 
9,21. 

«Themistoclem illum, summum Athenis virum, dixisse ajunt» 
Ibid., 9,20. 

Saepe pronomen ille aliis vocibus inseritur —quas notare volu¬ 
mus— ut iis major addatur vis: 

«Quam multos scriptores rerum suarum magnus ille Alexander 
secum habuisse dicitur!» Cic. pro Arch., 10,24. 

«In quibus Numidicum illum Metellum». Id. Senat. grat. eg., 10,25. 

«Meus ille discessus» Id. pro dom., 25. 

— Ac praesertim inter adjectivum et nomen proprium apponitur, 
ne adjectivum nomini proprio proxime adhaereat —quod vitant Ro¬ 
mani—: 

«Sapiens ille Socrates». «Fortissimus ille Achilles». « Magnus ille 
Alexander». «Nobilissimae illae Athenae» 3 . 

87. Excipient: excipere memoriam = 'conservare, tenere (pro¬ 
sequi) memoriam alicujus (rei)’; cfr. etiam: «excipere pugnam, proe¬ 
lium, dubium». 

88. Anni consequentes: qui linguae puritatem consectantur ad¬ 
hibent —ut hoc loco Cicero — annos consequentes (annus consequens, 
— consequenti anno ) vel annus insequens ( anno insequenti), quae 
interdum apud Ciceronem habentur; posterioris vero aetatis esse 
ajunt (a Nepote, Plinio, Curtio, aliis usurpata) sequenti die, sequen¬ 
ti anno; et malunt adhibere participium (sequente anno) aut pos¬ 
tero anno, postero die ( postridie, proximo die, altero die, anno post ) 


3. Cfr. Issele, De Latinorum sermone, n. 89, adn. 2, c; n. 6, adn. 1; Paoli, 
Scriver latino, § 96, 2, nota; Gandino, Lo stile latino, III, 11. 

aut verbis quibus aliquando usus est Caesar: is, qui secutus est, 
dies; eo, quae secuta est, hieme Caes, de h. gall., 4,1,1 4 . 

89. Anno: numeralia saepe omittuntur praesertim cum vocibus 
annus, dies, mensis, via, iter..., nisi claritas id postulet aut numero 
singularis insit vis: 

«anno ante»; anno post» ['uno anno ante’J. 

«Digitum discedere» ['nur einem Finger breit']. 

«Taleae pedem longae... in terram infodiebantur» Caes. de b. gall., 
7,73,9. 

«Corinthus, urbs pulcherrima atque ornatissima» Cic. 

«Plato et Aristoteles veterum philosophorum gravissimi atque 
iidem doctissimi fuerunt» Cic. [ = duo gravissimi... | 5 . 

90. Ante me censorem — Post meum consulatum — Iterum me 
consule: ut supra diximus —cfr. adn. 10, Pal Lat., n. 214: 41 (1971) 
73— Romani, ex ipsorum natura et linguae indole, vocibus concre¬ 
tis frequentius utebantur quam abstractis —quae tamen non desunt, 
ut post meum consultatum —; et in primis concretam adhibent ra¬ 
tionem: 

a) cum singularem vitae partem designant: 

«Cum eo quartum consule adulescentulus miles ad Capuam pro¬ 
fectus sum» Cic. de sen., 4,10. 

«... ad eas artes, quibus a pueris dediti fuimus» Cic. de orat., 

1 , 1 , 2 . 

«Ut primum ex pueris excessit Archias» Id. pro Arch., 3,4, 

— Et in ablativo absoluto: 

«Me puero») « adulescente illo»; «me sene » Horat. Sat., 2,5,84. 

b) cum historiae res ex consulibus aliisve magistratibus narrant 
aut computant: 

«Plautus P. Claudio L. Porcio... consulibus mortuus est, Catone 
censore» Cic. Brut., 15,60. 

«Is M. Messala M. Pisone consulibus » Caes. de b. gall., 1,2,1. 

c) cum in ablativo absoluto inducitur quis actionem peragat: 
his similibusque substantivis: auctore, duce, comite, adjutore, adju¬ 
trice, arbitro, praeceptore, praeceptrice, judice, magistro, teste, in¬ 
terprete, aut adjectivis: incolumi, salvo, superstite, invito, propi¬ 
tio, cet.: 

«Natura duce errari nullo pacto potest» Cic. de leg., 1,20 |'lenien¬ 
do la naturaleza por guia' — 'avec la nature pour guide’|. 


4. Cfr. Krebs-Schmalz, Antibarbarus, s. v. sequens, II, p. 563. 

5. Isseli§, Ibid., n. 43; Krebs-Schmalz, Ibid., s. v. unus, vol. II, p. 696, n. 8. 

«Salva lege Aelia». «Me vivo». «Re integra». 

«[Sapientia]... praeceptrice in tranquillitate vivi potest» Cic. de 
jin., 1,13,43. 

«...ut eo [Dumnorige] deprecatore... impetrarent» Caes. de b. 
gall., 1,9,2°. 

91. Iterum me consule: dicitur primum, iterum, tertium, quar¬ 
tum... ['consul por la primera, por la segunda, por la tercera vez’ 
— 'console per la prima, per la seconda, per la terza volta' — consul 
pour la premiere, pour la 2", pour Ia 3* fois...'l. — Rarissime, ne¬ 
que imitandum, habetur semel, bis, ter, quater, quinquies pro pri¬ 
mum, iterum, tertium... 1 . 

92. Cum... creatus esset: cum historicum 6 7 8 . — Consul 'creatur' 
a magistratu — 'fit, dicitur' a plebe — 'renuntiatur' a praecone. 

93. Num... paeniteret: interrogativa directa conjuncta cum du¬ 
bitativa temporis praeteriti; in qua id attendas oportet: a) in inter¬ 
rogativa directa responsum exspectamus negativum: 'ita est: si nunc 
viveret, profecto eum senectutis non paeniteret; b) dubitativa prae¬ 
teriti efferri debet imperfecto subjunctivi, neque plusquamperfectum 
adhiberi potest 9 . 

94. Num... senectutis eum suae paeniteret?: paenitet, piget, 
pudet, miseret, taedet construuntur cum accusativo personae et ge¬ 
netivo. 

Cum his verbis impersonalibus pronomen reflexivum est eum, 
eam, eos, eas. — Cfr. Paolt, Sintassi lat. § 68, 1,2 et nota; Ernout- 
Thomas, Syntaxe lat., § 210, p. 183: «Un impersonel comme (me) 
paenitet est assimile pour l'emploi du reflechi a un verbe personel 
(paeniteo): Cic. C. M. 19: num... senectutis suae eum paeniteret? 
«serait-il mecontent de sa vieillese?»; Sest. 95: ut eum se... fuisse 
paeniteat «(qu’) il regrette d'avoir ete...» — Scribendum paenitet. 

95. Si... vixisset: condicionalis seu hypothetica irrealis tempo¬ 
ris praeteriti: in plusquamperfecto subjunctivi. 

96. Nec... nec... aut: «Aut et ve usurpari post negationem pos¬ 
sunt pro neque...: «Neque enim mari venturum, aut ea parte belli 


6. Cfr. Ernout-Thomas, Syntaxe lat., § 126; Berger, Stylistique lat., 65, 
p. 202; Tescari, Sintassi lat., n. 373; Menge, Repetitorium, n. 440. 

7. Cfr. Ernout-Th., Syntaxe lat., § 206. 

8. Cfr. Paoli, Sintassi lat., § 276; 207, 2; Ernoui-Th., Ibid., § 361. 

9. Cfr. Paoli, Ibid.., 160, d.; Tescari, Sintassi lat., n. 301. 



Ciceronis specimina 


123 


■dimicaturum hostem credebant» Liv. 21,17,8», Llobera, Grammatica 
clas. latinitatis, n. 376, NB. 1. 

97. Eminus... comminus: 'quin manibus pugnetur, quin milites 
ad manus sint': eminus < e manus : «Eminus fundis, sagittis reliquis¬ 
que telis pugnabatur» Caes. de b. civ., 1,26,1. — Comminus, 'hoc est 
cum ad manus pugnatur’ Veg. Mil., 3,23; comminus < cum manus; 
de his vocibus cfr. Ernout-Meillet, Dictionnaire etymolog. de la lan¬ 
gue lat. 4 s. v. manus. 

98. Quae: quo nexus cum sententia superiore aptius exprimatur, 
saepe initio orationis relativum apponitur pro demonstrativo et par¬ 
ticula et, autem, vero, sed... Confer paulo superius: «Cujus a morte» 
'a morte autem ejus’. 

99. Nisi essent in senibus non... appellassent: dicitur nisi... 
non, at minime: si non... non 10 ; normae consecutionis temporum a 
grammaticis saepe strictiores traduntur quam vel ipse Cicero et alii 
praestantissimi scriptores adhibuerunt. Quod facile intellegat qui 
librum a Julio Lebreton conscriptum diligenter evolvat ( Etudes sur 
la langue et la grammaire de Ciceron, Hildesheim 1965: Concordance 
des temps du subjonctif, pp. 224-278). 

Ceterum, in propositionibus condicionalibus irrealibus aliquando 
imperfectum pro plusquamperfecto usurpatur (interdum in utraque, 
sed praesertim in protasi) cum actio hujus primi verbi ex mente 
scriptoris semper (tunc et nunc quoque) manere seu perfici creditur: 

«Num igitur eum, si tum esses, temerarium civem aut crudelem 
putares ? Cic. Phil., 9,4,14. 

«Si scriberem ipse, longior epistula fuisset » Cic. ad Att., 7,13 a, 3. 

— En de hac re explicationes quae ab scriptoribus adducuntur: 

... «lorque 1'imperfait du subjonctif est employe pour 1'irreel du 
passe, comme il arrive de temps en temps en latin classique, il s'ex- 
plique par reference a un etat plus ancien de la langue, oii 1'irreel 
du present sexprimait par le present du subjonctif et 1’irreel du 
passe par l'imperfait du subjonctif: Cic. Att. 16,5,2 Quintus fuit me- 
cum dies complures et, si ego cuperem, ille vel plures fuisset: Quin¬ 
tus a passe plusieurs jours chez moi; il y serait reste plus longtemps 
si je l'avais souhaite. Cluent. 80 tum si dicerem, non audirer: si je 
j’avais parle alors, on ne m’eut pas ecoute» (Fr. Blatt, Precis de 
sintaxe latine, I A C, Lyon 1952, p. 314). 

... «a 1'epoque classique et plus tard, l'imperfait du subjonctif, 
tout en etant devenu 1’expression habituelle de 1'irreel du present, 
garde aussi sa valeur ancienne de potentiel du passe. Celle-ci lui 

10. Cfr. Paoli, Jbid., § 309, pp. 305-307; quando nisi et si non usurpanda 
sint. 

permet d'etre applique encore souvent —en particulier chez Cice 
ron— a une condition rapportes su passe, mais dont on ne s’inquiete 
pas de savoir si elle etait contraire ou non a la realite: Cic., At. 2,21,. 
4: Apelles si Venerem aut Protogenes si Ialysum suum caeno oblitum 
uideret, magnum, credo, acciperet dolorem «si Apelle avait vu sa 
Venus, ou Protogene son Ialysos souilles de boue, iis en auraient 
eprouve, je crois, une grande douleur», m. a m. «qu’ils vinssent a 
voir cela, iis allaient en eprouver...» (simple possibilite); c'est la, en 
effet, une pure hypothese, et 1’auteur n'entend pas preciser si elle 
setait realisee ou non...» Ernout-Thomas, Syntaxe latine-, § 373,. 
p. 378). 

Alii vero rem exponunt non ex evolutione historica, sed potius 
ex ipsa scriptoris mente, qui rem praeteritam nunc etiam —aut si¬ 
mul— factam quodam modo putat: cfr. Menge, Repetitorium 14 , 
n. 382; O. Tescari, Sintassi latina, n. 560: «Nel periodo ipotetico di 
3.° tipo riferentesi al passato trovasi spesso nella protasi o n eiVapo- 
dosi (o in entrambe le proposizioni) Yimperfetto in luogo de! piu- 
cheperfetto, con valore, solitamente, di azione durativa :»; cfr. etiam 
Llobera, Grammatica cl. latinitatis, n. 317, NB. 1. 

100. Non summum consilium majores nostri appellassent se¬ 

natum: Tullius ut claritati consulat [ne dicat: 'summum consilium 
senatum appellassent'| et significantiam vocibus addat [summum 
consilium... senatumj, et numerum aptiorem assequatur [potius 
quam: 'senatum appellassent’: quo clausula dispondeo finiretur 
( — — / — — ) 1 voces sejungit: summum consilium... appellas¬ 
sent semtiim [ in qua clausula est:-/ — v / — v j. 

101. Apud Lacedaemonios: apud quandam loci aut personae pro¬ 
pinquitatem exprimit; en praecipua exemplorum genera: 

a) «apud quem [focum| sedens... dona relegaverat» Cic. de re 
p., 3,28,40 ['junto a’]; 

b) «apud Pompejum cenavit»; 

«fuisti igitur apud Leccam» Cic., in Cat. 1,4,9; 

«Pompejus erat apud me» Id. ad fam., 16,10,2 f: domi meae — 
'en mi casa': cfr. Pal. Lat., n. 211: 40 (1970) 121; 

c) «ut est apud Xenophontem» Cic. de off., 1,32,118 ['como se 
lee en Jenofonte']; 

«quae apud Homerum Achilles queritur» Id. Tuse., 3,9,18; 

d) «apud majores nostros justitia colebatur» [id est 'a majori¬ 
bus vel temporibus majorum nostrorum’1; 

«apud patres nostros» Id. in Verr., 4, 49,108; 

«apud Germanos ea consuetudo esset» Caes. de b. gall., 1,50,4; 

e) « apud senatum accusabatur» [’en presencia de, ante, delan- 
te de’|; 

«apud praetorem, apud severissimos judices» Cic. pro Arch., 

2,23; 

f) «Scipio apud Numantiam dixisse dicitur» Id. de orat., 2,66,267 
[= prope: 'en las cercanfas de, en (sin precisar si dentro o fuera)’]. 

g) «apud villam»; «apud Thebas» Plaut.; « apud Rhodum Tacit.; 
«apud Memphim » Suet.: in his locis apud idem fere valet atque in; 
sed adhibetur tantum a veteribus et posterioribus scriptoribus n . 

102. It, qui...: cfr. supra Pal. Lat., n. 209; 40 (1970) 24: «quam 
ii qui Romae erant». 

103. Quod si: quod initio fuit pronomen neutrum, eoque conse¬ 
quens oratio cum proxima superiore conjungebatur. Deinde prono¬ 
men habitum est et usurpatum ut conjunctio, cui et aliae additae 
sunt conjunctiones: quod si, quod nisi, etsi, ubi, utinam; quod cum, 
ne, quia 12 . 

104. Quod si voletis... reperietis: oratio condicionalis realis: 
condicio enim si voletis... ['si quis vestrum legere aut audire vult'], 
id facere potest (potestis). Et ut recte monet P. Llobera ( Gramma¬ 
tica clas. latinitatis, n. 305, NB.): «In oratione condicionali futuri in¬ 
dicativi usurpatur a nobis futurum subjunctivi aut praesens indica¬ 
tivi. Naturam 'si sequemur' ducem, numquam aberrabimus. Cic. Off. 

I, 28,100; si tomaramos por guia, si tomamos. \Omnia a te mihi data 
putabo, si te valentem videro, Id. Fam. 16,13; «si yo te viere esfor- 
zado» (con fuerzas)]». — Confer supra: Pal. Lat., n. 209: 40 (1970) 
28-29: «Si... non veneris, Romae te fortasse videbo» Cic. ad Att., 2, 

II, 2; et «Nos, si dii adjuvabunt, circiter idus novembres in Italia 
speramus fore» Id. ad fam., 14,5,2. 

— Nunc autem, has periodos, quam maxime simplices, diligen¬ 
ter inspice qua ratione struantur atque clausulas et concinnitatem 
orationis considera: 

Apud Lacedaemonios quidem 

ii, qui amplissimum magistrarum gerunt, 

ut sunt, 

sic etiam wmiwntur senes. 


11. Cfr. Llobera, Grammatica, n. 436; H. Tursellinus, Particulae latinae 
orationis, Patavii 1733, cap. 23, pp. 39-40; Forcellini, s. v. 

12. Cfr. Ernout.Th., Syntaxe lat., § 423, p. 239. 

Quod si legere aut audire voletis externa , 

maximas res publicas ab adidescentibus labefactatas, 

a senibus sustentatas et restitutas reperietis. 
De v. reperio cfr. Pal. Lat., n. 214:41 (1971) 72 adn. 6. 

105. Cedo: 'da, dic' ['donne; apporte, amene; dis']; sunt qui ad 
verbum do cedo et cette [plur. | referant; alii vero particulam loci 
esse credunt; cfr. Ernout, Morphologie historique du latin 3 , Paris 
1953, p. 185; Ernout-Meillet, Dictionnaire etymologique de la l. lat. i ,. 
s. v. cedo, cette. 

Hic Naevi versus iambicus octonarius habetur a Lenchantin de Gu¬ 
bernatis ( Manuale di prosodia e metrica latina, p. 87) et a J. B. Pighi 
(Enciclopedia classica vol. VI, t. II: La metrica latina, SEI 1968, 
p. 313, n. 15) qui tamen ita legit: 

Cedo qui rem ves / tram poblicam j tanta(m) amisis / tis tam cit<>? 
et in eo diaeresis media post publicam ponit. 

106. In naevi poetae ludo: ut supra diximus: «apud Naevium, 
apud Tullium»...; sed cum 'liber' apponitur, praepositio in adhibetur: 
«In Phaedro Platonis» Cic. Orat., 4,15 [hunc locum alio et alio modo 
legunt editores |. 

107. In primis: qua ratione distinguantur et adhibeantur in pri¬ 
mis (imprimis), cum primis, praecipue, maxime, praesertim, ante om¬ 
nia cfr. apud Paoli, Scriver latino 2 , § 177, pp. 268-270. 

108. Proveniebant...: alius versus iambicus octonarius, sed cum 
caesura post novi, ut Pighi monet, cfr. ibidem. 

109. Temeritas...: iterum orationis concinnitatem cum brevitate 
summa considera: 

temeritas est videlicet florentis aetatis, 
prudentia . senescentis. 

Quibus ea, quae ad dialogum Ciceronis de senectute spectant, tan¬ 
dem absolvimus. 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 

Josephus M. a Mir, C. M. F. Angelae Minicucci sal. pl. 


Oro te, spectatissima magistra, ut morae et tarditati meae in his 
litteris scribendis veniam dare velis; ex quo enim Mandelae conveni¬ 
mus nihil ad te... 

Legi, idque perlibenter, quae in Voce Latina de Vergilio Paladini, 
magistro praestantissimo atque litterarum latinaram ornamento, 
scripsisti. Omnia et singula a te optime sunt descripta atque ad in¬ 
tegram latinitatem conformata. 

Sincero igitur animo te laudo quod —ut arbitror— optimis ma¬ 
gistris usa es et quod constanti exercitatione bene latine loqui et 
scribere didicisti. 

Id tantum —ut animi sinceritatem aperte expromam—: paucissi¬ 
mae quidem periodi mihi, raptim legenti, obscuriores visae sunt ex 
ea interpungendi ratione qua saepius quam par est, virgulae aufe¬ 
runtur. 


Omnia prospera et fausta tibi, et vale. 
Die 15 m. nov. a. 1971, Roma. 


Josephus M. a Mir, C. M. F. 

Angela Minicucci P. Josepho M. Mir, s. p. d. 


Ignoscas mihi, pater reverentissime, quae ante non scripsi. Plu¬ 
rimis curis et laboribus districta et paene oppressa sum aegrotante 
sorore. Pro ea ut orare velis instanter Te oro atque rogo. Utinam 
Deo favente ad sanitatem redire possit! 

Parvulam chartam accepi qua Natali Domini vertente amicis 
fausta felicia divina egregie eleganterque Tuo de more dixisti. Ego 
quoque omnia fausta felicia divina in novum annum Tibi ominor, 
serius quidem quam debui, at ex animo. 

Gratias Tibi ago maximas pro epistula et scriptis Tuis quae mihi 
benigne misisti. Periodi quaedam scripti mei de Vergilio Paladini 
obscuriores factae sunt propter verba vel perperam impressa vel pla¬ 
ne immutata. Exempli gratia, in pag. 26 desitis pro disitis legendum 
est, in pag. 28 asservarent pro asseverarent. Me paenitet in exempla¬ 
ri Tibi dato errata non emendasse: at Mandelae aliis intenta fui 
rebus! 

Pergrata mihi et jucundissima dixisti scriptum meum de Vergi¬ 
lio Paladini «ad integram latinitatem conformatum» dijudicans: ju¬ 
dicium enim Tuum plurimi, ut par est, facio. 

Liber Tuus qui «Nova Verba Latina» inscribitur per bibliopolam 
meum emptus nunc tandem mihi in mensa praesto est; quo in legen¬ 
do et evolvendo persaepe haerens cum reconditam amplissimamque 
doctrinam Tuam miror tum singularem illam facultatem, qua inter 
omnes latinitatis auctores polles eminesque, nova eaque aptissima 
verba proponendi ad res nostrae aetatis significandas. Tibi ex ani¬ 
mo gratulor qui tantum ingenii et temporis et industriae in haec stu¬ 
dia confers. Optime quidem et mirifice de lingua Latina defendenda 
et propaganda meritus es! De Novis Verbis Latinis a Te nobis sup-' 
peditatis deque Tuis in linguam Latinam meritis me serius ocius 
spero scribere posse. 

Commentationem Tuam de Latinitate Christianorum propria in 
libello «Latinitatis» nuper accepto perlibenter legi: paginas vere 
doctas et laboriosas! 

Etiam atque etiam vale et ora pro nobis. 

Data Florentiae die 22 mens. Jan. a. 1972. 


Angei.a Minicucci 

Superiore mense februario haud paucis negotiolis districtus litte¬ 
ris tuis nihil responderam, quamquam memoria hoc humanitatis 
officium exsequendi ex animo numquam discesserat. 

De mendis, in quibus typographi interdum labuntur, merito tu 
molestiam cepisti, et omnes, qui in scribendo perpetuo versamur, id 
aegerrime ferimus. 

Superiore autem scripta tua, itemque quae nuper in Voce Latina 
vulgasti ac mihi benigne misisti, significant reconditam in animo 
tuo inesse facultatem latine et eleganter scribendi. Quam ob rem 
eniti debes —parcas velim, enixe suaserim— ut ex hoc dono, tibi 
e caelo impertito tuoque assiduo labore amplificato, copiosiores red¬ 
dantur fructus; cum praeterea in ea verseris civitate ubi tot tanti¬ 
que latinitatis cultores —ut ex praeclaro civitatis nomine eruitur— 
splendidissime floruerunt. 

Nosti probe sincerum animum meum ex iis de quibus collocuti 
sumus cum in amicorum circulos et congressus latinitatis conveni¬ 
mus; neque ignoras extremis annis non tantum multorum concerta¬ 
tionem veramque pugnam in linguam latinam exortam esse, sed 
etiam et plures eosque praestantissimos viros (nunc in mentem suc¬ 
currunt Paoli, Brignoli, Paladini, Avenarius, Holzer, Tondini, Bacci...) 
—tamquam pugnacissimos milites vita suoque in litteris munere de¬ 
functos —e vivis discessisse. Qua re alii sufficiantur oportet qui rem 
nostram vehementi ac forti animo teneant ac defendant; in quorum 
numero tu adnumerari certo poteris atque alumnas vel alumnos in 
munere tuo docendi comparare et amicos in eandem rem perficien¬ 
dam incitare. — In dies acies nostra —nisi et nos fortiter congre¬ 
diamur— infirmior reddetur. 

Quae de scriptiunculis nostris scribis grato accipio animo idque 
tantum desidero ut tibi aliisque utilia et commode ad latinitatem 
plenius percipiendam comparentur. 

Ea autem quae de sorore tua narras vehementer doleo; eam in 
nostris cottidianis ad Deum precibus commemorabimus. Quid vero 
sit dolor plane non ignoro, cum cottidie aegrotantes infirmosque in 

domo clinica, cujus nomen Mater Dei est, invisam eisque aliquod 
dolori et aegritudini levamen et in Christo Domino solacium afferam. 

Nisi res me fugit his diebus pauca ad te misi scripta separatim 
edita, quae in Palaestra et Vita Latina nuper prodierunt. Spero fore 
ut ad te perveniant. 

Plurimum vale. 

Roma, die 2 m. martii a. 1972. 


Josephus M. a Mir, C. M. F. 



ELECTRICA CORDIS VIS 


E domitis electricis viribus homines multas commoditates et emo¬ 
lumenta percipere inter omnes satis constat. Tot instrumenta, ma¬ 
chinamenta, utensilia ingeniose excogitata et mirabiliter exstructa 
electridis ope acta, quae nobis summe necessaria sunt, quis enume¬ 
rare poterit? Lux est electrica, quae hodie non aedes tantum et do¬ 
mus in urbibus, verum etiam tuguria et casulas in remotissimis 
pagis et vicis collustrat. Sunt electrica domus utensilia, quae mulier¬ 
culis, domus suae reginis, ad cottidianum victum parandum maximo 
sunt usui, ut puta concisorium, scobina electrica, agitabulum ma¬ 
nuale, osculorum tritabulum. 

Telephonium vehementer saepe maledictum, at, si absit, eo vehe¬ 
mentius desideratum electrica agitur vi. Agmen quoque vehicularium 
nostris hisce diebus non vaporata aqua plerumque concitatur, sed 
tractoria machina electride acta hamaxostichum citato cursu pro¬ 
pellit. 

Item infantulus, ut extremum addam exemplum, si praemature e 
materno gremio editur, in incubatorio, ut vocant, electridis ope tem¬ 
perato fovetur, donec adeo validus roboratusque evadat, ut vicissi¬ 
tudinibus hujus mundi exponi possit. 

Vitam cottidianam, ut paucis dicam, sine electride hac nostra 
aetate cogitatione vix fingere possumus, quippe qui eadem electride 
jam inde ab incunabulis usquequaque circumdati simus. 

Sed et in nobismetipsis, haud secus ac in cunctis animantibus 
terrae flumina semper decurrunt electrica, in omnibus nempe parti¬ 
bus, cum moventur et in actu sunt, ut physiologus Anglus, Gaton 
nomine, anno 1875 omnium primus ostendit. 

Homo per ipsam suam corporalem condicionem non solum ele¬ 
menta mundi materialis in se colligit, sed et vires naturales quodam 
modo cohibet. 

Inter maximas naturae potentias electrica vis est numeranda, 
quae fulminum specie manifestatur. Emicans fulmen repente dela- 
bens cum ingenti tonitruo per aera transcurrens immanium naturae 
virium praeclarus est testis, hominis parvitatem luculentissime de¬ 
monstrans. Puncto temporis, quasi in ictu oculi, arbores caedit, ae¬ 
des incendit, homines sternit. Hostilius rex, ut apud Livium legimus, 
fulmine ictus periit. 

Ac mirum non est phaenomena talia olim hominibus, rebus na¬ 
turalibus parum excultis, idololatriae deditis permagnum incussisse 
pavorem, fulmina daemoniorum instar expavisse aut regimen eorum 

superorum numinibus adjudicavisse, ut apud Romanos erat, qui ful¬ 
mina Jovis tela esse credebant. Aristoteles fulmen ex conflagratione 
vaporum oriri asserebat. 

Duo fere elapsa sunt saecula, ex quo vera fulminum natura, elec¬ 
trica scilicet clarissimis demonstrata est experimentis. Et fluxus 
bioelectrici, quantulilibet sint, cum fulminum immanibus viribus 
concordant essentia, inanimatae naturae particula sunt habendi, 
quam in se continet homo. 

Innumeri iique clarissimi doctissimique viri omnem tum operam 
tum oleum in eo contulerunt, ut et in hoc medicinae campo, qui ad 
electridem spectat, tunc patefacto, aliquid aegrotis utile et doctis 
commodum in medium proferre possent. 

Vires istae electricae, licet in omnibus corporis membris sedulo 
indagate sint, in corde latissime et subtilissime investigabantur. Id- 
que jure merito: cor enim, ut ait Vilelmus Harvey, anatomus ex An- 
glia oriundus, fundamentum est vitae, princeps omnium, microcosmi 
sol, a quo omnis vegetatio dependet, omnis vigor et robur emanat. 
Est quoque res in organo isto propter variarum musculosarum fibra¬ 
rum ductum, rectum videlicet, transversum et obliquum enodatu qui¬ 
dem difficilior, utilitatum autem longe feracior. Vilelmus tandem 
Einthoven, Batavus, instrumentum primus construxit, electrocardio- 
graphium apte appellatum, ad usum clinicorum idoneum, cujus ope 
tensiones fluxus bioelectrici admodum tenues rite amplificando per- 
sensibiles reddi possunt. Ob hoc opus clare perpetratum anno 1924 
praemio Nobeliano donatus est. Sic firma posuit et stabilia funda¬ 
menta, in quibus aliorum medicorum egregiorum studia insistebant 
et adhuc insistunt. 

Non meum est fusius de anatomia et phyologia cordis disserere, 
sed nonnisi pauca quaedam ex tam vasta materia cursim attingere 
et maxima, qua potero, brevitate et perspicuitate explicare. 

Res enim ita se habet: Systemate musculorum speciali cor prae¬ 
ditum est, quo motus et actiones moderantur, ita admirabiliter con¬ 
texto, ut nihil ne excogitari quidem possit aptius. Automatarium vo¬ 
catur vel autonomon, quippe quod nervis non intercedentibus ex se 
ipso, suopte quasi nutu agatur. Omnis exstimulatio cordis ex atrio 
seu auriculo procedit in nodulo sinu-auriculari, quem vocant, or- 
diens, et musculoso fasciculo per septum carneum in parietes ven¬ 
triculorum transmittitur ad motum cordis, qui est tensio quaedam 
ex omni parte secundum ductum fibrarum et constrictio undique. 

Cor animalium, ut experimenta docent, a corpore exemptum pul¬ 
sat, immo partes suas divisas se contrahere et laxare vides. 

Quae res magni momenti est ad definitionem mortis, quae haud 
ita pridem multum rettulit ad agendi rationem, cum transplanta¬ 
tiones cordium peragi coeptae essent. Cor enim postulatur a chirur¬ 
go adhuc movens hominis subitanea morte perempti. Mors igitur in¬ 
gruit, ut nunc intellegimus, si cerebrum plane et irreversibiliter de- 

posuerit perfunctionem. Num cor palpitans fructui esse potest cor¬ 
pori, cerebri actione jam destituto? 

Cordis excitatione decurrente electrici oriuntur fluxus, qui lineis 
undantur flexis seu reciprocis in electrocardiographico instrumento 
accuratissime innotescunt, ut parvum sit culmen, quod atriorum 
concitationi respondet et apex acuminatus ventriculorum actionem 
repraesentans. 

Quibus inventionibus freti viri illustres studio et cupiditate in¬ 
censi, quod occultum in re esset, in lucem proferendi, ad res diffi¬ 
ciliores intellectu incumbebant. Progredientes quoque technicae artes 
in melius usque refecta instrumenta suppeditavere, quibus adhibitis 
non solum causas subtilius investigabantur, quae motum cordis exle¬ 
gem reddunt, sed et ad acriorem intellegentiam morborum aliorum, 
qui concitationis decursum peculiari modo perturbant, facilius per¬ 
ventum est. 

Haud igitur mirum, si electrocardiographica instrumenta pluri¬ 
mae feracia utilitatis in communi usu versantur eorumque adminis¬ 
tratio continuum habet progressum. 

Multum etiam valebant, ut clarius maturius subtilius morbus ille 
gravissimus indagaretur, quem homines haud immerito maximopere 
formidant, infarctum dico myocardii seu myomalaciam cordis. Nemo 
est, qui eat infitias perturbationes animi morbis corporis viam quasi 
sternere. Luctus et angor, pavor et metus cor ante omnia aegrum 
reddunt et ideo veteres a veritate non vehementer declinavere, qui 
animum in eo ipso collocatum esse autumaverunt. Nostris praeser¬ 
tim diebus, cum tam multis variisque laboribus agitur vita, homines 
multis sollicitationibus hujus mundi occupati, tot curis et aerumnis 
perturbati huic morbo longe crebrius sunt obnoxii. Nonne satis noti 
sunt viri mercaturas facientes, quadragesimum vel quinquagesimum 
plerumque aetatis agentes annum, qui ad censum abundantem quam 
citissime pervenire student? Commodis suis unice servientes negotiis 
sunt semper districti, nicotianarum fistularum fumum indesinenter 
hauriunt, raeda automataria immodica celeritate ad colloquia cur¬ 
runt, labores officiosos in multam noctem producunt, somnum obre¬ 
pentem cafaei pocillis crebro repetitis depellere conantur, dolorem 
capitis medicamentis analgeticis supprimere satagunt. Tempore au¬ 
tem subsicivo, satis angusto, nescientes, quid animi relaxandi causa 
faciendum sit, in voluptates non raro se mergunt et rem familia¬ 
rem avide congestam in cauponis et thermopoliis, ut de aliis locis 
sileam, dissipant. 

Non pauci ex istis viris ex improviso non raro infarctu cordis 
impetuntur. Hujus morbi causa est occlusio rami arteriae coronalis 
sanguinis coagulo seu thrombo, ut medici dicunt, quo fit, ut area 
circumscripta myocardii vegetamine destituto intereat. Quae area, 
necrotica apte vocatur, quasi mortua virtutem electricam ilicet amit¬ 
tit et exinde sucinei fluminis decursus per totum cor peculiari modo 

immutatur seu deflectitur, ut ex ipsis deviationibus distingui possit 
infarctus situs magnitiesque. 

Miserabilis aegroti adspectus: dolor atrocissimus infelicem dila¬ 
cerat, qui in imo pectore sentitur, haud raro in brachium manumve 
sinistram propagatur. Maxima inquietitudine turbatus aeger non in 
eodem loco semper jacet, sed in lectulo volvitur indesinenter. Sudor 
egelidus defluit fronte et timorem mortis in facie veluti insculptum 
videmus. 

Et quoniam morbi non apte curantur, nisi rite praecogniti fue¬ 
rint, medicus et in hoc salutis discrimine prudenti adhibito judicio 
explicare studet, quaenam natura sit morbi, quidque sit optimum 
factu. Aegroto sedulo inspecto ante omnia electrocardiogramma in 
auxilium vocat. Interdum hac via et ratione facile et primo veluti 
obtutu morbus dignoscitur. Non raro tamen fallacibus morbo notis 
cognitio multis est obstructa difficultatibus. Tunc natura chimica 
sanguinis examinanda est aliaeque investigationes adhibendae sunt, 
quae ad profundiorem intellegentiam infirmitatis opem ferunt. Dein 
n ature scienterque remedia administranda sunt, quae medicorum 
ars excogitaverat, ut infirmus, si fieri potest, sanationem plenam 
consequatur. 

Ad divinam benignitatem accedit medici beneficium, hominem 
jam inferis destinatum ingenio et cura sua ex ipsis mortis faucibus 
retrahentis. Tunc, quasi vitae redditum maritum excipiet uxor, filius 


patrem. 

Quo libentius prosperum curationis eventum perpendimus, eo 
magis nobis dolendum est, quod infirmi nonnulli tam gravi aegrore 
afflicti, viribus morbi victoris oppressi in ipso flore aetatis morte 
absumuntur. Frustra medicorum contentiones fuere, nequiquam tot 
medicamenta valida alias et efficacia aut per os ingesta sunt aut sub 
cutem injecta aut in venas infusa, in vanum spirabilis insufflatus 
est aer. 

Inter summe admiranda prodigia artis technicae praeclarum ob¬ 
tinent locum machinamenta, quibus cor variis morbis debilitatum et 
paene iners exstimulatur. Optime quidem provisum est a natura per¬ 
fecta et divina, ut deficiente centro excitationis primario, nodo sci¬ 
licet sino-auriculari, ut supra innuimus, aliud exsuscitetur, quod 
atrioventriculare vocant. Sin autem, ut laesiones fasciculi ex arteria¬ 
rum sclerosi earumve obturamento, causae obstant et impediunt, 
quominus exstimulatio rite coorta in cordis ventriculum propage¬ 
tur, ex ipso ventriculo cor ad motus et pulsus concitatur, qui tamen 
adeo tardi lentique sunt, ut cottidianae vitae consuetudini haud suf¬ 
ficiant. Quae intercapedo, sive permanens est, sive ad tempus tan¬ 
tum cordis rhythmum perturbat, serius citius vitalibus haud medio¬ 
cre conferet damnum; fieri quoque potest, ut stimulatio e pluribus 
locis simul oriatur, et harmonia actionis omnino avulsa, modo lente 
admodum rarisque ictibus pulsat, quin immo tempus sit, quo motu 

prorsus destituatur, modo palpitetur citissime. Sic sanguinis circula¬ 
tio valde retardatur, et ideo vitalia organa oxygenio haud satis im¬ 
buuntur, quod cerebrum in primis aegre fert. Torpor et nausea, con¬ 
vulsiones et spasmata, tardi spiritus ductus hunc aegrorem indicant, 
praelibationem quasi mortis. 

In his similibusque casibus, antequam damnis irremedialibus cor¬ 
pus totum mancipetur, mortem ingruentem instrumento electrico 
cordi exstimulando depellere et vitam jam paene oppressam revoca¬ 
re valemus. Haec machinula affabre concinnata, cujus dos haud par¬ 
vi est habenda, electricarum pilarum serie constat, quae vim lar¬ 
giuntur, dein motatore, qui consulit actioni necnon et exstimulatoria 
compagine. Electrodus denique est, flumen in cor deducens, quae in 
dextro cordis ventriculo prope apicem defixa est. Quoniam quidem 
non admodum raro contingit, ut instrumento exstimulatorio implan¬ 
tato transmissio redintegretur naturalis, ingeniose cautum est, ut 
incitationes artificiales supprimantur, simulae cor sua sponte satis 
velociter palpitat, excitationum aemulatione prorsus vitata. 

Haud exiguus est numerus aegrorum, qui jam debiti erant desti- 
natique morti, hac ratione in dies magis convalescunt et viribus vix 
illibatis, quod reliquum est vitae, placide et tranquille transigunt. 
Immo sunt, qui officii sui partes plane implent, sunt, qui corpus 
suum exercent. Medicus cardiologus Coloniensis mentionem facit viri 
cujusdam LVIII annos nati, qui in pugilatu certabat. Progressum 
est quidem longius: cor, si ex immodica stimulatione, quam pulsi¬ 
bus sequi non valet, non jam palpitat sed tremulat tantum, instru¬ 
mento sedatur electrico et ad motum justum reducitur. 

Aliae sunt machinae ad reanimationem, ut aiunt, aptae, quia ani¬ 
ma in corpore quasi sepulta suscitatur seu certe jam migratura re¬ 
tinetur. De his omnibus, necnon et de quaestionibus, quas transplan¬ 
tatio cordis secumfert, non amplius dicere mihi in animo est. Comme¬ 
morare tamen ea volui, ne quid lector praetermissum aut relictum 
putet. 

Multa licet, eaque praeclara inventa sint et excogitata, immen¬ 
sam bonorum materiam continentia, sed immo numerosiores quaes¬ 
tiones in hac latissima provincia sunt persolvendae. Credo equidem 
viros numquam esse defuturos, qui rebus hucusque inventis et scru¬ 
tatis freti diligentissimam suam conferent pervestigationem ad ape¬ 
rienda naturae mysteria, quae adhuc sub cortice latent. Nam inter 
multa et varia artium studia, quibus hominum ingenia vegetantur, 
id haud infimum obtinet locum, quod secreta mundi, quatenus id 
a Deo rationi humanae permissum est, inquirit et his qui in eo om¬ 
nibus nervis incubuerint decus et gloriam est conciliaturum et uni¬ 
verso mortalium generi non mediocrem utilitatem est allaturum. 

Si valetudinis curandas disciplinam ad altiorem statum evehere 
conamur, medicinae tirones, ut liquet, biologia et rerum naturalium 
doctrina ornentur, ne forte cum Cicerone nobis fatendum sit: «Cor- 

pora nostra non novimus, qui sit situs partium, quam vim quaeque 
ipars habeat, ignoramus» (Cic. Acad. II, 122). Cum autem automata- 
riae rationes in medicinam quoque inductae sint, omnibus quoque 
doctrinis expoliantur oportet quae ad physicam chimiamque, ad ma¬ 
thematicam artem, ad inquisitiones de atomi compositione pertinent. 

Attamen falluntur vehementer, qui posthabitis aut neglectis his, 
quae naturales excedunt terminos, problemata solvi posse arbitran¬ 
tur, quae in his rerum adjunctis medicinae sunt propria. Eruditionis 
ratio, quadmodum hodie ubique fere viget, materialismi qui audit 
innixa fulciminibus, qui ea tantum vera amplectitur, quae doctrinae 
naturales probaverant, ethicis et moralibus omnino spretis momen¬ 
tis et haec mundana sine ullo rectore incertis fortuna casibus agita¬ 
ri existimantis, idiotam creat sua doctrina plenum atque refertum, 
' biomachinarium, ut ita dicam, inhumanum, aegrotis curae ejus con- 
‘ creditis periculum potius quam subsidium. 

Homo enim non totus ex carne constat et ossibus, non chimicis 
tantum et electricis moderatur processibus, sed constat, et immo 
maxime constat ex mente et animo, ex ratione et libertate. Item 
ordinatur ad Deum, a quo recepit vitam et animam, sicut ad quen- 
dam finem qui comprehensionem rationis excedit. 

Maxime ergo consentaneum est, ut medicinae alumni jam inde a 
studiorum exordiis non solum philosophicis et religiosis disciplinis, 
non solum de re sociali doctrinis imbuantur, sed et ad historiam 
et liberales artes necesse est, ut instituantur. Sic mentis sollertia 
acuuntur et judicandi potestas, sic recte cognoscuntur, quae vera et 
justa, pulchra et nobilia sunt. Medicus ita eruditus vere doctus est 
et aptus invenietur ad omnes quaestiones sociales et ethicas dissol¬ 
vendas, quas convictus humanus secumfert. Mundus hujus temporis 
caritatis ardorem desiderans medicum sane postulat, qui erga aegro¬ 
tos sibi commissos, quibusque ex justitia succurrere debet, casta et 
paene divina caritate flagrat. 

Per perseverantiam in studiis honestis homo mortalis acquire¬ 
re potest perspicientiam veri, quae tramitem demonstrat ad vitam 
bonam et vere felicem. Immo divinae Sapientiae, omnium cognitio¬ 
num fonti et origini eum facit appropinquare. Tantum autem abest, 
ut eam attingat, nam sapientia nostra, ut S. Augustinus in suis Con¬ 
fessionibus dicit, comparata divina ignorantia est. 


Prof. Gustavus Wallner 
Hansi Niese - Gasse 3 
A-1190 WIEN (Vindobonae) 

L’Erma di Bretschneider. — Biblio- 
grafia di storia antica e diritto roma- 
no. Ed. “L’Erma” di Bretschneider, 
Roma, 1971. Pag. 258. L. 3.000. 

Moderatores Domus Librariae, quae 
“L’Erma” inscribitur, studiosis magno 
voluerunt esse emolumento hoc volu¬ 
mine quo per ampla recensque conti¬ 
netur bibliographia ad historiam vete¬ 
rem et jus romanum quod attinet. Tres 
partes opus habet: I. Bibliographia ad' 
'historiam antiquam spectans; II. Bi¬ 
bliographia ad jus romanum attinens; 
III. Opera a Domo Libraria “LTrma” 
in lucem edita. Ad indolem hujus bi- 
bliographiae quod attinet, compertum 
eam habemus illa tantum et in primis 
continere opera monographica, quae di¬ 
cimus, ad historiam rei publicae grae- 
cae ac romanae, tardioris quoque roma- 
nae, juris antiqui spectantia. Historia 
enim Ecclesiastica, religio, mythologia, 
nummorum doctrina, medicina, insti¬ 
tuta ceteraque consulto praetermisa 
sunt, cum locus eisdem asservetur in 
alio volumine eidem officina libraria 
edendo. 


re publica describit, institutorum ma¬ 
jorum acerrimum vindicat propugnato¬ 
rem, ejus opera (orationes, relationes, 
litteras) memorat dicendi que genus, lit¬ 


terarum in primis varia pertractat ar¬ 
gumenta earumque editiones codices¬ 
que praecipuos recognoscit, selecta ho- 
diernaque bibliographia praemissa, tex¬ 
tum Symmachi castigata interpretatio¬ 
ne francogallica instruit cum brevi ac- 


curatoque apparatu critico; quam inter¬ 
pretationem eo majoris meriti aestime¬ 
tur oportet quo prima forsitan sit ver- 
sio quodam modo cunctarum epistula¬ 
rum quarum antea in lingua francoga¬ 
llica fragmenta tantum essent conversa. 
Symmachi dicendi genus difficile ne 
studiosos litterarum ab ejus epistulis 
legendis deterreat, ubi tot notitias eas- 
que maximi momenti invenient ad lin¬ 
guam, historiam litterariam, ad pug¬ 
nam inter ethnicos et christianos, ad 


rem publicam ceteraque quod spectat. 


Andre, J. — Pline VAncien, Histoire 
Naturelle, livre XXIII. Ed. “Les 
Belles Lettres”, Paris, 1971. Pag. 
138. F. 25,00. 


Callu, J. P. — Syntmaque , Lettres, 
tome l (livres 1-11). Ed. “Les Belles 
Lettres”, Paris, 1972. Pag. 240. F. 
40,00. 

Nemo est qui Symmachum ignoret 
a paucissimis litterarum latinarum stu¬ 
diosis legi. Etsi non in principibus 
scriptoribus adnumeretur, non est cur 
in umbra memoriam ejus relinquamus, 
praesertim cum non nihil momenti ha¬ 
beat sive ad res politicas et historicas 
sive ad litteras aetatis tardioris imperii 
cognoscendas. Salvere ergo jubemus 
Prof. P. Callu qui hanc Symmachi pa¬ 
ravit editionem, quoniam praeter in¬ 
troductionem scitissimam, ubi latini 
scriptoris vitam per cursus honorum in 


Prof. J. Andre librum XXIII Histo¬ 
riae Naturalis Plinii introductione 
praemunit, in qua de consilio aucto¬ 
ris in hoc libro conscribendo diserte 
agit, quo modo Plinius, peracta cerea¬ 
lium natura, vineam ac vina, olivam 
et olea, reliquasque arbores quae co¬ 
luntur describendas aggrediatur. De 
unaquaque arbore per multa quoque 
Plinius pertractat sive ad earum gene¬ 
ra sive ad medendi desideria quod 
spectat, fontibus accuratissime memo¬ 
ratis. Deinde Prof. J. Andr£ de textus 
pliniani traditione breviter agit tabu¬ 
lamque seu indicem materiarum prae¬ 
bet totius libri XXIII. Introductionem 
textus insequitur latinus vernacula ver- 
sione instructus, addito etiam ad pagi- 

narum calcem apparatu critico quo 
aliae lectiones praecipuorum codicum 
exhibentur. Denique, ut mos est apud 
hujus corporis editores, commentarium 
prostat ad ea quae majore indigent ex¬ 
plicatione illustranda. 


Jai., P. — Tite-Live, llistoire Romai- 
ne, t. XXXI, livres XU-XLII. Ed. 
“Les Belles Lettres”, Paris, 1971. 
Pag. XCII-236. F. 35,00. 


Nobis in primis scitissima arridet in¬ 
troductio, ubi Prof. Paulus Jal, qui Ti¬ 
ti Livii libros XLI et XLII edendos 
curavit, de rebus maximi momenti li- 
vianis summa eruditione acgumento- 
rumque auctoritate agit: de decade 
quinta scilicet quae vulgo dicitur, de 
Libro XLI, de libro deinde XLII, de 
utriusque libri fontibus, de quaestio¬ 
nibus chronologicis quibus uterque li¬ 
ber implicatur, de genere dicendi li- 
viano in hujus modi libris, de Perseos 
ingenio ac natura, quod judicium T. 
Livius habuerit de romanis in tertio 
bello in Macedoniam inferendo, de ma¬ 
nu scripti textus liviani traditione, de 
conspectu siglorum quo tandem intro¬ 
ductio explicit. Peracto prooemio tex¬ 
tus apparet latinus interpretatione 
francogallica exornatus apparatuque 
critico in unaquaque pagina latina in¬ 
structus. Ad textum magis illustrandum 
in fine operis prostat commentarium 
notularum additiciarum quibus praeci¬ 
pui Livii loci explanantur. Opus pro¬ 
fecto omnibus commendandum. 


Serbat, G. — Pline VAncien, Histoi- 
re Naturelle, livre XXXI. Ed. “Les 
Belles Lettres”, Paris, 1972. Pag. 
194. F. 30,00. 

Ad XXXI Plinii librum Historiae 
Naturalis quod attinet, Prof. G. Ser¬ 
bat in editionis hujus introductione 
certiores nos facit de rebus quae in eo 
constant quaeque in libro quasi in quat¬ 
tuor partes distribuuntur: I. Aquarum 


genera earumque remedia medicina 
(4-72); II. De salis generibus et confec¬ 
turis et medicinis observationes CCIII1 
(73-105); III. De nitri generibus et con¬ 
fecturis et medicinis observationes 
CCXXI (106-122); IV. De spongiis. 
Medicinae et observationes XCI1 (123- 
131). Liber Plinii, praeter introductio¬ 
nem, a Prof. G. Serbat accuratissima 
interpretatione francogallica criticoque, 
ut reliqua hujus corporis exempla, in¬ 
struitur cum commentariis praecipuo¬ 
rum locorum et indice nominum et re¬ 
rum in extremo volumine. 

ZlECLER, K. - SONTHEIMER, W. - 

Der Kleine Pauly, Lexicon der An - 
tike, Lieferung 21 (Phoenix - Pra- 
sodes thalasa). Ed. Alfred Drucken- 
miiller Verlag in Stuttgart, 1971. 
Coi. 801-1120. DM 20. 

Optimis ominibus suscipere novum 
solemus volumen hujus corporis seu 
lexici cujus fasciculi, mira incoepti per¬ 
severantia, edi pergunt. Faxit Deus ut 
confestim seriei demum fasciculorum 
finis imponatur ut studiosi, quos desi¬ 
derant fructus, opere jam expleto, per- 
cipant. Quae retractantur et in diem 
recentemque usum rediguntur perpla¬ 
cent plane omnia; sed in primis ex 
auctoritate argumentorum haec verba 
quae fusius explanantur notanda aes¬ 
timamus: Photios, Phryger, Phrynichos, 
Physis, Pindaros, Planeten, Platon, 
Plautius, Plautus, Plebiscita, Plinius, 
Plotinos, Plutarchos, Polemon, Polior- 
ketik, Polybios, Polykleitos, Pompa, 
Pompeii, Pompeius, Pontifex, Porphy- 
rios, Poseidon, Poseidcmios, Postumius, 
Praefectus. 


Saint-Denis, E. de. — Pline VAncien, 
Histoire Naturelle, livre XXXVII. 
Ed. “Les Belles Lettres”, Paris, 
1972. Pag. 198. F. 30,00. 

Aggrediamur in praesens librum Pli¬ 
nii XXXVII judicio critico recensen- 

<lum a Prof. E. de Saint-Denis ad pre¬ 
lum praeparatum. Si introductionis ar- 
yumentum scire velis, en tibi indicem 
habes rerum illarum quas auctor per- 
tractat: 1. Quae in libro XXXVII con¬ 
tineantur quoque pacto conscripta sint; 
II. Scientificum libri momentum; 111. 
Ejus virtus meritumque in litteris la- 
tinis; IV. Gemmarum recognitio; V. 
Fextus latinus ejusque per codices tra¬ 
ditio. Si tua interest gemmas earumque 
genera cognoscere, librum Plinii His¬ 
toriae Naturalis XXXVII libenter adi, 
ubi mira de origine, natura et generi¬ 
bus gemmarum invenies, adeo ut ipse 
mireris quot jam apud antiquos de hu¬ 
jus modi rebus essent cognitiones. 
Opus, ut superiora, castigata ornatur 
interpretatione francogallica textumque 
latinum offert apparatu critico instruc¬ 
tum, commentaria non nullorum loco 
rum et indicem nominum rerumque 
<juo finitur volumen. 

NaCIISTADT, W. - SlEVEKING, W. - 

Titchener, J. B.. — Plui orchi Mo¬ 
ralia, vol. II. Ed. Teubner Verlags- 
gesellschaft, Leipzig, 1971. Pag. 
XXXII-384. 

IIubert, C. — Plutarchi Moralia, vol. 
IV. Ed. Teubner Verlagsgeselischaft, 
Leipzig, 1971. Pag. XXVI-405. 

Bibliotheca scriptorum graecorum et 
romanorum Teubneriana novis his vo¬ 
luminibus augetur quibus Plutarchi 
Moralia legentibus offeruntur. Venia¬ 
mus igitur ad volumen II, ubi haec 
colliguntur a cimis, viris in re peritissi- 
mis W. Nachstadt, W. Sieveking, J. B. 
Titchener recensita atque emendata: 
Regum et imperatorum apophthegma- 
ta, Apophthegmata Laconica, Instituta 
Laconica quae dicuntur, Apophtheg¬ 
mata Lacaenarum, Mulierum virtutes, 
Aetia Romana, Aetia Graeca, Parallela 
minora, De fortuna Romanorum, De 


Alexandri Magni fortuna aut virtute 
oratio I et II, De gloria Atheniensium, 
De Iside et Osiride. 

Alterum volumen quod C. IIubert 
recensuit et emendavit Plutarchi quo¬ 
que Moralia continet, quorum indices 
sunt: Quaestiones Convivales, Amato¬ 
rius, Amatoriae narrationes. Laudandae 
sane sunt praefationes singulae quae 
duobus respondent voluminibus, ubi 
peritissimi viri qui hanc editionem cu¬ 
raverunt disertissime agunt de texlus 
in primis plutarchiani codicibus et tra¬ 
ditione, cum hoc corpus Teubnerianum 
praesertim, quod neminem latet, tan- 
quam opus criticum sit habendum. Ta¬ 
bulae ergo adhibentur praecipuorum 
codicum, editiones quoque et notae cri¬ 
ticae et commentationes memorantur. 
Praeter apparatum criticum qui accu¬ 
ratissimus selectissimusque videtur, auc¬ 
toribus id merito tribuimus quod anno¬ 
tatiunculas in capite cujusque tracta¬ 
tus apposuerunt, quibus Plutarchi 
scriptum jure prudenterque aestimatur 
atque ponderatur in iis praesertim quae 
ad originem seu fontem, ad indolem et 
naturam, ad alios scriptores qui eis pos¬ 
tea usi sunt, ad omnem demum cum 
Plutarcho necessitudinem spectant. 

1>owney, G. - Norman, A. F. — 

Themistii orationes quae supersunt, 

vol. II. Ed. Teubner Verlagsgesells- 

chaft, Leipzig, 1971. Pag. XII-241. 

Quind e c i m posteriores Themistii 
orationes eduntur in hoc volumine, 
cum antea jam priores alio volumine 
sint vulgatae. Textus hujus editionis 
fere totus confectus est ex scriptis Hen- 
rici Schenld; postea cimus, vir Glan- 
ville Downev omnia recensuit; sed cum 
primo volumine vix in lucem prodito, 
propter gravissimum oculorum morbum 
editionem persolvere nequiret totam, 
Prof. A. F. Norman omnia retractare 
coactus est recensionem illam Dow- 
neianam de integro pertractans. Hac 

igitur editione, ubi Themistii textus 
graecus accuratissime a Prof. A. F. Not- 
man emendatus apparatu critico in¬ 
struitur, Themistianae orationes nobis 
proponuntur. Si tua interest, oculis lus¬ 
trare licet argumenta quae a Themis- 
tio rhetore attinguntur: Epitaphius 
Eugenii patris Themistii (or. 20); certa 
indicia ac notae quibus verus philoso¬ 
phus a sophista discernatur (or. 21); 
quomodo ineunda atque conservanda 
sit inter homines amicitia (or. 22); 
philosophiae cum eloquentiae lepore 
ac venustate consortium esse demons¬ 
trat Themistius (or. 24); artium disci¬ 
plinae in hominibus, non in locis 
quaerendae sunt (or. 27); philosopho¬ 
rum quorundam austeritatem ac paene 
rusticitatem Themistius increpat (or. 
28); agriculturae opera laudantur at¬ 
que commendantur (or. 30); in regendis 
et moderandis animi affectibus admi¬ 
rabilem philosophiae vim declarat ora¬ 
tor (or. 32); doctrina sincera studioso 
bona fortunae et vitam beatam affert 
(or. 33). 

Bayerischen Akademie. — Mittella- 

teinisches Worterbuch. Ed. C. H. 

Beck’sche Verlagsbuchhandlung, 

Miinchen, 1971. II Band. Lieferung 

4 (14 Lieferung des Gesamtwerk.es) . 

Coi. 181-640 {cereus-cirrus). 

Bavarica Academia novo fasciculo 
lexicon latinitatis medii aevi amplifica¬ 
vit. Utinam alii quamprimum in lucem 
prodeant fasciculi qui tantae utilitati 
erunt iis qui latinis litteris mcdiaevali- 
bus navant operam. Ut superiores fas¬ 
ciculi hic eandem rationem atque ves¬ 
tem, ut ita dicam, prae se fert, ut ju¬ 
re meritoque tanquam lexicon absolute 
perfectum existimemus. Vocum expla¬ 
natio atque conscriptio latina eujusli- 
bet linguae studiosis magnopere adju¬ 
mentum feret. Quamquam omnia vo¬ 
cabula apprime accurateque sunt trac¬ 
tata, nobis tamen quasi memorare tan¬ 
tum liceat quae notatu digna obiter 
visa sunt: cerno, certamen, certifico, 


certus, cervisia, cesso, character, char 
ta, chartula, chirographum, chorus , 
chrisma, christianitas, christianus, ci¬ 
bus, cinis, circuitus, circulus, circumdo, 
ceteraque. Unumquodque vocabulum 
ejusque variae significationes locis 
scriptorum mediaevalium illustrantur 
atque confirmantur. 

Parecchi A utor i. — Fons Perennis . 

Saggi critici di Filologia Classica 

raccolti in onore dei Prof. Vittorio 

D’Agostino. Ed. “Rivista di Studi 

Classici”, Torino, 1972. Pag. 484. L. 
11500. 

Septuagesimo anniversario diei nata¬ 
lis recurrente hoc volumen in lucem 
prodiit in laudem atque memoriam 
cimi. Prof. V. D’Agostino, indefessi lit¬ 
terarum latinarum cultoris deque eis 
bene meriti. In latinitate enim et co¬ 
lenda et tradenda exirr.ius semper ex¬ 
stitit magister atque exemplum. Quidni 
ad tantum virum celebrandum hoc dis¬ 
putationum selectissimarum corpus seu 
corona qua ejus merita jure redimiren¬ 
tur? Volumen suavissima Prof. V. 
ITAgostino imagine luce impressa ini- 
tur, curriculo ejus vitae et praecipuo¬ 
rum scriptorum operumque indice in- 
sequentibus. Inter scripta in lucem edi¬ 
ta interpretationes e lingua germanica, 
graeca, latina adnumerantur; multa pro¬ 
didit ad rem grammaticam spectantia; 
disputationes quoque et scriptorum 
classicorum commentaria quamplurima 
nec non disputationes demum in pluri¬ 
mis commentariis periodicis memoran¬ 
tur. Quam ad curam in litteris latinis 
a cimo. Professore collatam recolendam 
egregii quoque viri atque amici dispu¬ 
tationum quasi sertum collegerunt, 
quarum ut earum tantum auctoritatem 
perpendas, en tibi quae sequuntur ar¬ 
gumenta: I. Ai.fonsi, Sui inito di Er- 
cole e Caco in Properzio; A. Arena, 
I framenti di Saffo; R. Arc.enio, Re¬ 
tor ica e mitologia nelle poesie ovidiane 
delVesilio; G. Castelli, Uideali della 
vita agreste en Georg. II, 458-452; T. 

Ciresola, Alceo e Orazio; L. Dal 
Santo, Uelegia latina dei Pascoli a L . 
Michelangeli e i frammenti di Stesico- 
ro; S. Levin, “Know Thyself”: Inner 
Compulsions Uncovered by Oracies; 
G. Martano, Sui’ “ enantiodromia” 
craclitea; A. Menzione, Alia ricerca 
delle voci piu “attuali” nel mando poe¬ 
tico de Orazio; M. C. Mittelstadt, 
Love, Eros, and Poetic Art in Longus; 
G. Schmeling, The “Exclusus Ama- 
tor” Motif in Petronius; S. Sticca, 
l Irotswitha’s “Abrahavi” and exegeti- 
cal tradition; D. Sutton Ferrin, Aes¬ 
chylus “Edonians”; F. Trisoglio, 
Lelemento meditativo nell’epistolario 
di Plinio il giovane; R. Verdiere, La 
legende de la mutatum sexuelle chez 
Thyene est-elle d’origine est-africaine? 
Palaestra Latina proprii hortuli huic 
laudum coronae flosculos annectere stu¬ 
det in memoriam tanti professoris qui 
et paginas nostrorum commentariorum 
scriptis quoque suis honestavit. 


alumnis scilicet commodare historiam 
quandam sensorum et cogitatorum an¬ 
tiquitatis classicae quae optimorum 
scriptorum textibus illustrarentur. 
Quam ob rem Prof. A. Clausse docu¬ 
menta illa collegit quae magnopere 
alumnorum cognoscere interest, ita 
autem ut juvenum sentiendi facultas, 
vis critica eorumque de rebus morali¬ 
bus aestimandis judicium illustraretur 
atque amplificaretur. Quem ad finem 
historiam litterarum latinarum in sex 
quasi aetates auctor dispertitur et prae¬ 
fatione de lingua latina ejusque prae¬ 
cipuis notis seu proprietatibus peracta, 
unamquamque aetatem explanat ope 
documentorum litterariorum; itaque 
alumni quasi perlustrare facile possunt 
aetatem quae hellenismum antecedit, 
aetatem hellenisticam, aetatem Cicero¬ 
nis, aetatem Augusti, aetatem Impera¬ 
torum, aetatem christianam, quarum 
praecipui optimique scriptores per pro¬ 
pria scripta revocantur. 


Vaglia, LI. — Ludovico Calini (1696- 
1782). Ed. Ateneo di Brescia, 1971. 
Pag. 150. 

Hoc libro Cardinalis Ludovici Cali¬ 
ni vita describitur; id sibi proposuit 
.auctor qui coram deducere nititur cla¬ 
rissimum civem brixianum per notitias 
in primis et documenta quibus non¬ 
dum alii biographi vel tantummodo cx 
parte usi sunt. Tanti viri effigies, 
quamvis non integra, quasi adumbrata 
tamen apparebit ita ut aetas in qua 
vixit ejusque historica adjuncta saec. 
XVIII societatis brixianae, quam fide¬ 
liter fieri potest, revocentur, ut am¬ 
plius historia praesertim Ecclesiae bri¬ 
xianae investigatoribus innotescat. 

Clausse, A. — La litterature latine par 
les textes. Maison d'Edition A. de 
Boeck, Bruxelles, 1969. Pag. 272. 

Mentem auctoris in libro exarando 
•expromamus; ut ex ipsius in prooemio 
verbis patet, hoc sibi plane proposuit 


Caniarella, iR. - Scarpat, G. — 
Breve introduzione ad Otnero. Socie- 
ta Editrice Dante Alighieri, Milano, 
1971. Pag. 272. L. 1400. 

Haec editio octies in luces jam pro¬ 
lata opus clarissimorum Prof. R. Can- 
tarella et G. Scarpat jure commendat. 
Cum juvenes, qui linguam graecam in 
gymnasio praesertim atticam didicerunt 
non nullumque scriptorem solutae ora¬ 
tionis salutarunt, repente in lyceo poe- 
sim linguamque Homeri aggrediantur, 
magna cooritur difficultas; quapropter 
cimi. Prof. hanc “Brevem introductio¬ 
nem ad Homerum” exararunt, quam 
in duas partes diviserunt. In prima par¬ 
te, quam R. Cantarella conscripsit (IL 
PROBLEMA STORICO-LETTERA- 
RIO), de poesi, de quaestione homeri- 
ca, de historia externa poematis cum 
appendicibus de formula et poesi apud 
Homerum, de Flomeri in Occidente 
auctoritate deque homerologiae origini¬ 
bus diserte agitur. In altera parte quam 
exaravit J. Scarpat, lingua homerica in- 

vestigatur atque exponitur in iis in pri- ut, qui legerint, percipiant quo pacto 

mis quae ad indolem artificiosam Iin- olim Persius interpretatione donatus 

guae epicae, ad versum epicum, ad sit atque illustratus, 

syllabas longiores producendas, ad ne¬ 
cessitatem metricam, ad formulas com- Blanco, V. - Campos, J. — Santos 
parandas, ad structuram linguisticam, Padres Espaholes: San lldefonso de 

ad regularum prosodicarum cognitio- Toledo. (La virginidad perpetua de 

nem spectat. In extremo opere brevi- Santa Maria. El conocimiento dei 

ter attinguntur de vocalismo et conso- bautismo, El camino dei desierto). 

nantismo non nulla, de morphologia Vol. I. Ed. critica bilingue. Biblio- 

nominum, adjectivorum, pronominum, teca de Autores Cristianos. Ed. Ca- 

verborum, de usu verbi ejusque apud tolica, Madrid, 1971. Pag. XXIV- 

Homerum significatione, cum indici- 436. 

bus praecipuorum operum, rerum nota¬ 
bilium, vocabulorum graecorum, loco- Campos, J. - Roca, I. — Santos Pu¬ 
rum memoratorum, indice analytico. dres Espanoles: San Leandro, San 

Fructuoso, San Isidoro. Vol. II. Ed. 
Vollaro, S. - Monti, V. — Aulo critica bilingue. Biblioteca de Auto- 

Persio Flacco: Le Satire. Ed. Giulio res Cristianos. Ed. Catolica, Ma- 

Einaudi, Torino, 1971. Pag. XXI- drid, 1971. Pag. 545. Precio conjun- 

130. L. 3000. to de los dos vols. 400 ptas. 

Persius plerumque ignotus et umbra- Bibliotheca Auctorum Christianorum 
tilis quam plurimis exstat poeta; qui ta- (BAC) quae Etimologias Sancti Isido- 

men eum adire audent lectores hodier- ri et opera Prodentii olim in lucem pro¬ 
ni, quandam in eo fascinationem non tulit, nis novis voluminibus locupleta- 

possunt non invenire. Qui “scriptita- tur, quae Sanctis Patribus Hispanis de- 

vit et raro et tarde” sese consulto exer- dicantur. Quod ad primum attinet, 

cuit in simplicissimis rebus quam qui Sancti Ildephonsi Toletani opera edun- 

maxime inusitato, contorto, non trito tur: “De virginitate perpetuo Sanctae 

modo conscribendis. Unde quis verna- Mariae ”, quod scriptum introductione^ 

cule interpretari audeat Persiumr Me- interpretatione, commentariis, notulis a 

rito profecto tribuimus Prof. S. Volla- V. Blanco Garcia Caesaraugustae in 

ro quod tam arduum susceperit opus id- Universitate Prof. litterarum latinarum. 

que feliciter absolverit. Interpretatio Merito Prof. caesaraugustano est tri- 

namque italica nobis plane arridet, eo buendum quod praeter Migne editio- 

magis quod tantis totque Persius ob- nem quae tribus tantum quamvis prae- 

ruatur difficultatibus. Non tantum, cipuis codicibus innititur, viginti quat- 

quod sibi proposuit, est assecutus inter- tuor codices praeterea usurpavit e qui- 

pres: eosdem fere numero versus quam bus traditio manu scriptorum hujus 

latinos vernacule pangere, sed, quod operis constat. In introductione Prof. 

difficilius videtur, spiritum Persii eun- V. Blanco Garcia de vita Sancti Ilde- 

dem poeticum quasi conservare qui phonsi, de ejus dicendi genere, de 

adeo ironia, parodia, tristitia, timore, ejus scriptis non nulla affert; sed in 

elegia scatere solebat. Praeter interpre- primis in codices incumbit describen- 

tationem interpres illis tantum annota- dos ut textum tandem stabilire liceat, 

tionibus textum illustravit quae sibi Textu latino cum apparatu critico et 

necessarie viderentur. IIuc addere interpretatione hispanica absoluto, ali- 

qtioque voluit interpretationem et cjui loci explicantur, de tractatus divul- 

commentaria V. Monti, classicarum lit- gatione agit Prof. V. Blanco, editiones 

terarum cimi, elapso saeculo cultoris, memorat atque interpretationes; in se- 

eunda parte annotationes seu observa¬ 
tiones phoneticae et morphologicae, 
syntacticae, lexicographicae, stilisticae, 
proferuntur. Reliquam voluminis par¬ 
tem Prof. in Universitate Salmanticen- 
ti Portificia J. Campos exaravit “De 
cognitione baptismi”-, quod Sancti 11- 
dephonsi scriptum aeque introductione, 
versione hispanica notulisque instrui¬ 
tur; in prooemio Prof. J. Campos de 
argumento, de tempore quo scriptum 
est, de fontibus, de textus traditione, 
de editionibus et bibliographia diserte 
agit. Postea liber II insequitur qui 
“De itinere deserti” inscribitur quique 
ab eodem Prof. Salmanticensi eodem- 
que modo tractatur. Uterque Sancti II- 
dephonsi Toletani tractatus fons ex¬ 
stat maximi momenti historici ac dog¬ 
matici ad cognoscendam Ecclesiam his- 
panogoticorum in iis quae ad christia- 
nam fidei saec. VII initiationem atti¬ 
net. Interpretationes Prof. V. Blanco 
et J. Campos eo quod accuratissime 
sint exaratae omnibus criticis proba¬ 
buntur. 

Vol. II Sanctis Patribus Hispanis 
ciuoque dicatum monachatui hispanico 
destinatur; in eo enim Prof. J. Campos 
“Regulam Sancti Leandri”, “Regulam 
Sancti Patris Isidori Episcopi”, “Regu¬ 
lam Sancti Fructuosi”, “Regulam 
Communem”, "Pactum” itidem singu¬ 
lis introductionibus, versionibus, notu- 
lis illustrat. Quorum opusculorum ope 
videre licet quamtum viguerit atque 
floruerit in Hispania saec. VI et VII 
vita monachorum spiritualis. Altera vo¬ 
luminis parte Prof. I. Roca Melia Sanc¬ 
ti Isidori I lispalensis Episcopi “ Sen¬ 
tentiarum” libros tres item pertractat 
introductione, versione notulisque eos 
explanando. In introductione sententia 
definitur, argumenta sententiarum sig¬ 
nificantur eorumque fontes cum gene¬ 
re dicendi, textu et interpretatione. Li¬ 
ber I Sententiarum summam quamdam 
dogmaticam constituit; liber II morum 
vitaeque privatae compendium videtur, 
dum liber III prae se fert sensum quen- 
dam socialem. Utrumque volumen uti¬ 


lius redditur indicibus scilicet nominum 
propriorum quae in introductionibus 
et in disputationibus memorantur, lo¬ 
corum biblicorum, nominum proprio¬ 
rum notabiliumque argumentorum ac 
rerum quae in textibus duorum volu¬ 
minum inveniuntur. 


Ranstrand, C. — Pomponii Melae 
De Chronologia libri tres. Ed. Acta 
Universitatis Gothoburgensis, Almq- 
vist et Wiksell, Stockholm, 1971. 

Brevi praefatione peracta, ubi de 
operis textu in primis ejusque historia 
et descriptione critica ratione ac via 
disputatur, Pomponii Melae De Chro¬ 
nologia libri tres insequuntur, appara¬ 
tu critico, ut hujus modi editiones ex¬ 
postulant, instructi. Ubi libri tres sunt 
expliciti, lector indicem inveniet per 
utilem operis Melae cuncta verba com¬ 
plectentem. Hujus editionis ope, si tua 
interest, Pomponium Melam orbem 
peragrantem sequi tibi licebit; ad ma¬ 
nus enim habes primum textum geogra¬ 
phiae orbis antiqui ad usum romano- 
rum, perspicua brevitate et maxima di¬ 
ligentia conscriptum; quae descriptio 
prima orbis antiqui ex graeeis scripto¬ 
ribus deprompta, multis annimadver- 
sionibus et notis locupletata est ab 
auctore qui praeclaras notitias locorum, 
populorum eorumque morum atque 
institutorum nobis tradidit per plagas 
mediterraneas quasi periplum, graeco- 
rum more, conficiendo. 

Grilli, A. — l proemi dei “De re pu¬ 
blica” di Cicerone. Paideia Editrice, 
Brescia, 1971. Pag. 252. L. 4000. 

Praecipuas, quae prooemiis “De re 
publica” Ciceronis includuntur, quaes¬ 
tiones Prof. A. Grilli et proponit et ex¬ 
plicat hoc volumine, cuius indicem en 
habent lectores: Imroduzione (9), 11 
proemio dei primo libro (15), Virtus in 
usu sui (27), In angulis (49), Cicerone 

e Temistio ^uU’antica fibsofia (71), Ci¬ 
cerone e la “querelle” sui /3toi (89), 
Cicerone e Antioco (103), Re-plica agli 
awersari (119), Natura noverca (139), 
La posizione d’Antioco (163), Laudes 
philosophiae (179), La sintesi dei /Sloi 
(201), Conclusione (225), Indice dei 
notui e dei passi (233), Indice dei ter¬ 
mini (242), Bibliografia frequentemen- 
te citada (249), Indice generale (251). 
Investigatio prooemiorum “De re publi¬ 
ca”, sive quod ad argumentum, sive 
quod ad conscriptionem spectat, .magno¬ 
pere Prof. A. Grilli allicit, qui tota lucu¬ 
bratione sua disertissima manifeste os¬ 
tendit quanta in Cicerone fuerit insti¬ 
tutio et cultus philosophicus quibus 
princeps oratorum romanorum privatas 
rei publicae conceptiones exstruxerat. 


Peroni, R. — L'etd dei bronzo nella 
penisola italiana. Vol. I. Cantica eta 
dei bronzo. Ed. Leo S. Olschki, Fi- 
renze, 1971. Pag. 372. L. 9.000. 


Laundandum sane opus Prof. R. Pe¬ 
roni qui hoc volumine I antiquam ae¬ 
tatem aeneam quam vulgo dicimus in¬ 
vestigare contendit in paeninsula ita- 
lica. Investigationem auctor circumscri¬ 
bit intra non nullas Italiae regiones in 
quibus plura documenta archaeologica 
ad aetatem aeneam spectantia apparue¬ 
runt; itaque septem selegit locos quos 
nominibus ipsis italicis memorare licet: 
1. Polada, 2. Asciano, 3. Rinaldone, 

4. Montemerano , Scoglietto, Palidoro, 

5. Ripatransone, 6. Gaudo, 7. Laterza, 
Parco dei Monaci, Cotronei. Prof. R. 
Peroni in unoquoque loco vel nucleo 
locorum investigando eadem utitur ra¬ 
tione ac via. Primum quaestiones ar- 
chaeologicas aggreditur quae e fontibus 
(aedificia dicimus, aera, vasa fictilia, 
res in ossibus, cornibus, lignis, lapidi¬ 
bus conformatis) oriuntur, ut statim 
ehronologiam, peculiares proprietates, 
fines territoriales documentorum archae- 


ologicorum describat. Deinde vitam in¬ 
colarum revocare contendit primas in¬ 
dustrias, artes, commercium, societatem 
humanam, instituta ac mores, arma, 
funera, sensa et cogitata ad societatem, 
religionemque spectantia e tenebris ac 
temporibus quasi effodiens. Denique 
auctor prospectus quosdam historicos 
habet traditionem, homines qui primas 
partes in illis regionibus egerunt 
eorumque hereditatem recolendo. 


Mariotti, D. — Roma Imperiale: Co¬ 
losseo primo attore. Fratelli Palombi 

Editori, Roma, 1971. Pag. 206. L. 
4000. 

Neminem non fugit quanta sit dif¬ 
ficultas non nullam historiae aetatem 
ejusques homines restituere qui primas 
in ea partes egerunt quin scriptor in 
pericula fabularum romanensium inci¬ 
dat. Qui tamen opus D. Mariotti ma¬ 
nu versaverit, perspicue videre licet id 
minime auctori voluminis accidisse; 
sed contra omne tulit punctum. Nam 
Colosseum quod ante oculos nostros 
D. Mariotti evocat atque repraesentat 
jure est quasi restitutio universae his¬ 
toriae Flaviorum cum clarissimis viris 
qui temporibus illis partes primas in 
rebus gerendis habuerunt ad res politi¬ 
cas, oeconomicas, sociales ceteraque 
quod spectat. Longe afuit auctor ut 
omnia cogitatione tantum fingeret at¬ 
que describeret, sed opus fructus pro¬ 
fecto videtur severissimae gravissimae- 
que investigationis. Quamvis forsitan 
videatur apparatu carere scientifico, ta¬ 
men non animadvertere quispiam non 
poterit voluminis scriptorem multa ope¬ 
ra et scripta antea consultavisse mul¬ 
tasque adiisse bibliothecas ut lucubra- 
tionen suam quae “Colosseo primo at- 
torc” inscribitur, exararet quae, ut pa¬ 
tet, tot tantisque documerttis littera¬ 
riis primi momenti innititur. 


Marianus Molina, C.M.F. 

Delarge, B. — El libro de la vida y 
el amor. {Para chicos de 8 a 14 
anos). Ed. Studium, Madrid, 1970. 
Pag. 144. 

Delarge, B. — La informacion sexual 
de nuestros hijos. (Chicos de 8 a 
14 anos). Ed. Studium, Madrid, 
1970. Pag. 64. 


responsa ad varias questiones nec non 
simplicia consilia quibus summa clari¬ 
tate et maxima puerorum reverentia 
copia ipsis suppeditetur sermonem de 
re cuin liberis familiariter conserendi. 

Mailhiot, B. — Dinamica y genesis 
de grupos. Ed. Marova, Madrid, 
1971. Pag. 184. 


En opus in duos libellos distribu¬ 
tum, cum alter pueris, alter parentibus 
destinetur; quod magno adulescentium 
amore conscriptum est. In tot de re¬ 
bus sexualibus scriptis, in quibus dif¬ 
ficile videtur peadagogiam ac porno- 
graphiam dignoscere, liber qui “El li¬ 
bro de la vida y el amor” inscribitur, 
non tantum indici vere respondet ve¬ 
rum etiam maximi momenti aestima¬ 
bitur cum pueris tum parentibus qui 
grave onus suscipiunt institutionis 
psychicae ac sexualis liberorum. Pue¬ 
ros B. Delarge quasi manu ducit ut ip¬ 
si pedetemptim operis paginas legendo 
nitidis imaginibus illustratas mysteria 
vitae atque amoris sibi revelent: quo 
modo corpus humanum conformetur, 
ut glandulae sexuales toto corpore vi 
polleant vitaeque semina producant, 
quo tempore puer tandem vir efficia¬ 
tur; praeterea utiliter agitur de animo 
et corpore simul crescentibus et agen¬ 
tibus, de adulescentia ejusque rebus 
eventibusque, de hominibus ut viris et 
ut feminis, de pueris ac puellis, de 
organis sexualibus femineis, de matri¬ 
monio ejusque muneribus officiisque, 
de ortu puerorum deque ceteris maxi¬ 
mi momenti rebus, quibus cognitis, 
adulescentium animi plane requies¬ 
cunt. In altero opusculo “La infor¬ 
macion sexual de nuestros hijos” in¬ 
scripto parentes, qui liberos in re sexua¬ 
li instituere debent, facile invenient 


Ilie liber, si attente auctoris verba 
animadvertimus, eo tendit ut revelet 
quantum ad psychologiam socialem 
reeentissimam Prof. Kurt Lewin con¬ 
tulerit. Opus in octo capita disperti¬ 
tur, quorum quattuor primis (E La 
obra y el hombre; 2. Una etapa decu 
siva para la psicologta social; 3. Las 
minortas psicologicas; 4. De la investi- 
gacion-accion a la dinamica de grupos ) 
exponuntur atque instaurantur praeci¬ 
pua K. Lewin inventa in dicione psv- 
chologiae quae manipulos humanos 
spectat. Sequentibus capitibus (5. Co- 
municaciones humanas interpersonales; 
6. Aprendiza)e de la autenticidad; 7. 
Autoridad y tareas en los pequeiios 
grupos) de tribus quaestionibus rite 
statutis disseritur quas K. Lewin ex¬ 
ploravit quasque postea systematicis 
rationibus investigatores submiserunt; 
capite tandem postremo (8. De lo co- 
lectivo a lo social) ope inventorum 
Prof. K. Lewin parvorum manipulo¬ 
rum psychologia illustratur, quo modo 
homines communitatem conjunctio¬ 
nemque necessario et naturaliter pe¬ 
tant. Nostra ouidem aetate qua “ma¬ 
nipulorum dvnamice” vulgo dicta ejus¬ 
que theoreticae et technicae rationes a 
sapientibus exagitatae tantam com¬ 
movent exspectationem, hoc opus in¬ 
vitatio quaedam ad fontes esse con¬ 
tendit. 

Marianus Molina, C.M.F. 

